|  |  |  |  |  |
| --- | --- | --- | --- | --- |
|  | | | | |
|  |  |  | |  |
| ΔΗΜΟΣ ΚΑΤΕΡΙΝΗΣ  Εικόνα που περιέχει τέχνη, καρτούν  Το περιεχόμενο που δημιουργείται από AI ενδέχεται να είναι εσφαλμένο.εκθεση ΑΠΟΛΟΓΙΣΜΟυ  ΠΕΠΡΑΓΜΕΝΩΝ  ΕΤΟΥΣ 2024 | | | | |
| **ΙΟΥΝΙΟΣ 2025** | | | | |
|  | ιδιαιτερο ΓΡΑΦΕΙΟ ΔΗΜΑΡΧΟΥ | | ΠΛ. ΔΗΜΑΡΧΕΙΟΥ, 60133 ΚΑΤΕΡΙΝΗ |  |

|  |  |  |  |
| --- | --- | --- | --- |
|  | | | |
|  |  |  |  | |
|  | Αγαπητοί συμπολίτες,  Με υψηλό αίσθημα θεσμικής ευθύνης και απόλυτη προσήλωση στις αρχές της διαφάνειας, της λογοδοσίας και της χρηστής διοίκησης, παρουσιάζουμε τον παρόντα απολογισμό πεπραγμένων της Δημοτικής Αρχής για το έτος 2024.  Ο απολογισμός που σας παραδίδεται δεν αποτελεί απλώς μια καταγραφή αριθμών και έργων, αλλά μία συνολική αποτύπωση της προσπάθειας, του προγραμματισμού και της πολιτικής βούλησης να προχωρήσουμε μπροστά – με όραμα, σχέδιο και αποτελεσματικότητα.  Ευχαριστώ θερμά τους συνεργάτες μου, τα στελέχη της δημοτικής διοίκησης, το προσωπικό του Δήμου μας και κυρίως εσάς, τους δημότες της Κατερίνης, για τη στήριξη, την κριτική και τη διαρκή συμμετοχή σας.  Ο Δήμαρχος Κατερίνης  Ντούμος Ιωάννης | |  | |

|  |  |
| --- | --- |
|  | Εικόνα που περιέχει άτομο, ανθρώπινο πρόσωπο, ρουχισμός, χαμόγελο  Το περιεχόμενο που δημιουργείται από AI ενδέχεται να είναι εσφαλμένο. |
| Οικονομικοσ απολογισμοσ Το 2024 αποτέλεσε για την Οικονομική Υπηρεσία του Δήμου Κατερίνης χρονιά ουσιαστικής προόδου, ορθολογικής διαχείρισης και επιτυχημένων παρεμβάσεων, με βασικό στόχο τη δημοσιονομική εξυγίανση και την αποτελεσματική οικονομική λειτουργία του Δήμου.  Στις 31/12/2023 το χρέος του Δήμου Κατερίνης είχε διαμορφωθεί στα 14.099.632€. Παράλληλα είχαν γίνει οχλήσεις για άλλα περίπου 3.800.000€ από προφορικές αναθέσεις που δεν είχαν υπολογιστεί στο χρέος του Δήμου. |
| Πέρα όμως από τα χρέη που άφησε, η απερχόμενη διοίκηση δεν ψήφισε προϋπολογισμό για το έτος 2024, κάτι που σήμαινε ότι η νέα διοίκησή του Δήμου δεν μπορούσε να κάνει κανένα έξοδο πλην της μισθοδοσίας μέχρι να κατατεθεί και να εγκριθεί ο προϋπολογισμός του Δήμου. Επίσης διαπιστώσαμε ότι δεν είχε γίνει καμία προετοιμασία για το κλείσιμο των δημοτικών επιχειρήσεων (του Ο.Π.Π.Α.Π. και της Δη.Κ.Ε.Δη.Κ.). Μάλιστα είχαν γίνει παραλείψεις ακόμη και στη μισθοδοσία των υπαλλήλων των παραπάνω οργανισμών με αποτέλεσμα να έχουν μείνει απλήρωτοι αρκετοί εργαζόμενοι της Δη.Κ.Ε.Δη.Κ. για 2 μήνες το έτος 2023. Ήταν λοιπόν επιτακτική ανάγκη όλες οι προσπάθειες της νέας διοίκησης να επικεντρωθούν στα οικονομικά του Δήμου για να αντιμετωπιστεί αυτό το σκαιό οικονομικό περιβάλλον που μας κληροδότησε η προηγούμενη διοίκηση.  Καταρχάς, ολοκληρώθηκε με επιτυχία η σύνταξη και ψήφιση του Προϋπολογισμού του 2024 (ΑΔΣ 66/30-01-2024), ο οποίος επικυρώθηκε από την Αποκεντρωμένη Διοίκηση (Απόφαση 35657/11-03-2024). Παράλληλα, εγκρίθηκε ο ισολογισμός του 2022 τον οποίο δεν έκλεισε ως όφειλε η προηγούμενη διοίκηση, και δρομολογήθηκε η διαδικασία ελέγχου για τη σύνταξη του ισολογισμού του 2023, ενισχύοντας τη διαφάνεια και τη χρηστή διοίκηση.  Σημαντικό βήμα για την εισπρακτική ικανότητα του Δήμου αποτέλεσε η σύσταση επιτροπών σύνταξης καταλόγων βεβαίωσης εσόδων για ανείσπρακτους δημοτικούς φόρους, τέλη και εισφορές γης σε χρήμα. Παράλληλα, καταγράφηκε αύξηση 18,1% στις εισπράξεις με διπλότυπα είσπραξης σε σύγκριση με το 2023 (6.413.413€ έναντι 5.432.108€). Μάλιστα, μετά την 1η Μαΐου 2024, η αύξηση αυτή ανήλθε σε 20,2% σε σχέση με την αντίστοιχη περίοδο του προηγούμενου έτους.  Η υπηρεσία εργάστηκε μεθοδικά για τη μείωση του δημοτικού χρέους, που υποχώρησε κατά περίπου 10%, από 14.099.632€ στις 31/12/2023 σε 12.870.438€ στο τέλος του 2024 παρότι απορροφήθηκαν τα πρώην Νομικά Πρόσωπα του Δήμου τα οποία καταργήθηκαν (Ο.Π.Π.Α.Π., Δη.Κ.Ε.Δη.Κ., Δ.Ω.Κ.) των οποίων όμως τα χρέη επιβάρυναν τον προϋπολογισμό του Δήμου για το έτος 2024. Παράλληλα, βελτιώθηκαν οι δείκτες του Ολοκληρωμένου Πλαισίου Δράσης (ΟΠΔ) για όλα τα τρίμηνα του έτους.  Ένα ακόμη καθοριστικό βήμα αποτέλεσε η οικονομική τακτοποίηση των καταργηθέντων Νομικών Προσώπων ΟΠΠΑΠ, ΔΗΚΕΔΗΚ και ΔΩΚ, των οποίων οι αρμοδιότητες ενσωματώθηκαν στον Δήμο. Πραγματοποιήθηκε μετάπτωση των στοιχείων τους μετά από έλεγχο ορκωτών λογιστών, ενώ εξοφλήθηκε η εκκρεμής μισθοδοσία Οκτωβρίου 2023 της Δη.Κ.Ε.Δη.Κ. Η εκκρεμής μισθοδοσία Νοεμβρίου 2023 των υπαλλήλων της Δη.Κ.Ε.Δη.Κ. προγραμματίστηκε για πληρωμή μετά την 1η αναμόρφωση του προϋπολογισμού 2025.  Καταγράφηκε αύξηση του ποσοστού εκτέλεσης του προϋπολογισμού:  – Στα έσοδα, από 46,49% το 2023, σε 51,72% το 2024  – Στα έξοδα, από 53,93% το 2023, σε 60,46% το 2024  Ιδιαίτερη βαρύτητα δόθηκε στη μείωση των λειτουργικών δαπανών του Δήμου (πλην μισθοδοσίας), οι οποίες υποχώρησαν κατά 10,11%, από 41.262.495,17€ το 2023 σε 37.473.201,28€ το 2024. Εάν συνεκτιμηθεί ότι οι δαπάνες αυτές περιλάμβαναν και τη λειτουργία των πρώην Ν.Π. (Ο.Π.Π.Α.Π., Δη.Κ.Ε.Δη.Κ., Δ.Ω.Κ.), τότε η πραγματική μείωση εκτιμάται ότι υπερβαίνει το 20%.  Τέλος, οριστική λύση δόθηκε στην πολυετή εκκρεμότητα του Δανείου Ισοσκέλισης του 2020 (συνολικού εγκεκριμένου ποσού 5.625.000€). Κατά το 2024 επετεύχθη:  α) Έκδοση απόφασης για μείωση του επιτοκίου  β) Επιστροφή κεφαλαίου 4.538.279,07€ ώστε να επανυπολογιστούν οι τοκοχρεωλυτικές δόσεις για το εναπομείναν ποσό του δανείου  Η Οικονομική Υπηρεσία του Δήμου απέδειξε μέσα από αυτές τις ενέργειες πως με υπευθυνότητα, διαφάνεια και μεθοδικότητα μπορεί να επιτευχθεί η αναγκαία οικονομική σταθερότητα και η εξοικονόμηση πόρων προς όφελος των πολιτών. | |
| **Με μια ματια**βελτιωση των οικονομικων του Δημου  * Αύξηση εισπράξεων σε σχέση με το 2023: 18,1% σε σχέση με το 2024 * Αύξηση εκτέλεσης του προϋπολογισμού: Στα έσοδα, από 46,49% το 2023, σε 51,72% το 2024 * Αύξηση εκτέλεσης του προϋπολογισμού: Στα έξοδα, από 53,93% το 2023, σε 60,46% το 2024 * Μείωση του χρέους του Δήμου: περίπου 10%, από 14.099.632€ στις 31/12/2023 σε 12.870.438€ στις 31/12/2024 * Μείωση των λειτουργικών δαπανών του Δήμου (πλην μισθοδοσίας): 10,11% σε σχέση με το 2023 * Μεταστροφή στους δείκτες Ολοκληρωμένου Πλαισίου Δράσης (ΟΠΔ): Από – 9,30% το πρώτο τρίμηνο του 2023 σε +6,93% το πρώτο τρίμηνο του 2024 και +11,64% το πρώτο τρίμηνο του 2024.   Θα πρέπει να συνεκτιμηθεί ότι η βελτίωση των οικονομικών του Δήμου έγινε παρότι απορροφήθηκαν τα πρώην Νομικά Πρόσωπα του Δήμου τα οποία καταργήθηκαν (Ο.Π.Π.Α.Π., Δη.Κ.Ε.Δη.Κ., Δ.Ω.Κ.) των οποίων όμως τα χρέη επιβάρυναν τον προϋπολογισμό του Δήμου για το έτος 2024. | |

|  |  |  |  |  |  |
| --- | --- | --- | --- | --- | --- |
|  | | |  | | |
| |  | | --- | | ΑΠΟΛΟΓΙΣΜΟΣ ΔΙΟΙΚΗΣΗΣ**υπηρεσιες που υπαγονται στο δημαρχο** ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ  Από την έναρξη της θητείας της νέας Δημοτικής Αρχής τέθηκαν σαφείς και στοχευμένες προτεραιότητες. Πρωταρχικός στόχος ήταν η διασφάλιση της μη απώλειας καμίας διαθέσιμης χρηματοδότησης, ιδίως για έργα που είχαν παγώσει ή παρέμεναν ανενεργά λόγω διοικητικής αδράνειας των προηγούμενων ετών. Με προσωπικές παρεμβάσεις του Δημάρχου, είχαμε επαναχρηματοδότηση σε δύο κρίσιμα έργα από αναδόχους που δεν κατάφεραν να τα υλοποιήσουν: την ενεργειακή αναβάθμιση του Δημαρχιακού Μεγάρου και τα συμπληρωματικά έργα προστασίας των διαβρωμένων ακτών της Τ.Κ. Παραλίας. Και τα δύο έργα εισέρχονται πλέον στη φάση της δημοπράτησης. Παράλληλα, δόθηκε έμφαση σε έργα αστικής ανάπλασης που κινδύνευαν να χαθούν καθώς δεν είχαν τηρηθεί τα χρονοδιαγράμματα, την κατασκευή υπόγειου διώροφου χώρου στάθμευσης και τη διαμόρφωση του υπαίθριου χώρου στην Πλατεία Δημοκρατίας, καθώς και η ανάπλαση περιοχής της Πολεοδομικής Ενότητας Σιδηροδρομικού Σταθμού. Επίσης, εξασφαλίστηκε χρηματοδότηση ύψους 5.592.000 ευρώ για την ανάπλαση του πεζόδρομου της Μ. Αλεξάνδρου και της Πλατείας Ελευθερίας, ενώ δρομολογήθηκε και η επανεκκίνηση του έργου στο Γυμναστήριο Τ9.  Στο ίδιο διάστημα, οι επιστημονικοί συνεργάτες του Δημάρχου, σε στενή συνεργασία με τη Διεύθυνση Τεχνικών Υπηρεσιών, εργάστηκαν εντατικά για την προώθηση της ενεργειακής αναβάθμισης και ανακαίνισης σχολικών μονάδων. Αποτέλεσμα αυτής της προσπάθειας ήταν η εξασφάλιση χρηματοδότησης ύψους 7.255.253,07 ευρώ μέσω του προγράμματος «ΗΛΕΚΤΡΑ» του Υπουργείου Περιβάλλοντος και Ενέργειας για την ενεργειακή αναβάθμιση και ριζική ανακαίνιση σειράς σχολικών κτιρίων (2ο – 5ο ΓΕΛ, Παιδικός Σταθμός Κορινού, Εργαστηριακό Κέντρο του 1ου ΕΠΑΛ, ΕΝΕΕΓΥΛ, 3ο Γυμνάσιο – ΓΕΛ – 10ο Δημοτικό, Βρεφονηπιακός Σταθμός Βατάν). Αναμένεται επιπλέον χρηματοδότηση για ακόμη τέσσερις σχολικές μονάδες. Παράλληλα, από το πρόγραμμα «Μαριέττα Γιαννάκου» του Υπουργείου Παιδείας εξασφαλίστηκε η ανακαίνιση των σχολικών συγκροτημάτων Γυμνασίου – Λυκείου Κορινού και του 12ου Δημοτικού – 12ου Νηπιαγωγείου Κατερίνης. Τέλος, το Γραφείο συνεργατών του Δημάρχου, σε συνεργασία με την Τεχνική Υπηρεσία, προχώρησε στην εκ νέου κατάθεση πρότασης χρηματοδότησης ύψους 2.300.000 ευρώ στο πρόγραμμα «Ψηφιακή Διακυβέρνηση», αποκαθιστώντας μια σημαντική ευκαιρία που είχε χαθεί εξαιτίας της προχειρότητας της απορριφθείσας πρότασης της προηγούμενης διοίκησης.  ΑΥΤΟΤΕΛΕΣ ΤΜΗΜΑ ΕΠΙΚΟΙΝΩΝΙΑΣ- ΔΗΜ. ΣΧΕΣΕΩΝ  Καθ’ όλη τη διάρκεια του 2024, το Τμήμα Επικοινωνίας και Δημοσίων Σχέσεων του Δήμου Κατερίνης αποτέλεσε βασικό συνδετικό κρίκο μεταξύ διοίκησης και κοινωνίας, διασφαλίζοντας την έγκαιρη και αξιόπιστη προβολή του δημοτικού έργου μέσα από τη σύνταξη και αποστολή 1.270 δελτίων τύπου και ανακοινώσεων (εκ των οποίων τα 1.050 προς τα ΜΜΕ), καθώς και τη διαχείριση της διαδικτυακής παρουσίας του Δήμου με 905 αναρτήσεις στους επίσημους λογαριασμούς και 316 στους λογαριασμούς του Δημάρχου. Παράλληλα, κάλυψε δημοσιογραφικά όλες τις συνεδριάσεις του Δημοτικού Συμβουλίου, σημαντικές εκδηλώσεις και 8 συνεντεύξεις Τύπου, υποστήριξε κάθε σημαντική δημοτική διοργάνωση, επεξεργάστηκε υλικό άλλων υπηρεσιών διασφαλίζοντας ενιαίο ύφος, ενώ καθημερινά προχωρούσε σε αποδελτίωση τύπου και αποστολή της στο γραφείο Δημάρχου. Είχε επίσης την ευθύνη της τελετουργικής οργάνωσης επίσημων εκδηλώσεων, τη συνεργασία με πολιτιστικούς συλλόγους και τη συμμετοχή σε ομάδες έργου και επιτροπές, ενώ παρείχε καθημερινή εξυπηρέτηση σε δημοσιογράφους και πολίτες. Ιδιαίτερη ήταν η συμβολή του στην επικοινωνιακή και οργανωτική υποστήριξη του αγώνα δρόμου «Τρέχω για την Κατερίνη», σε συνεργασία με το Τμήμα Αθλητισμού. Με συνέπεια, επαγγελματισμό και αδιάλειπτη παρουσία, το Τμήμα συνέβαλε ουσιαστικά στην ενίσχυση της διαφάνειας, της αμεσότητας και της εξωστρέφειας του Δήμου. ΑΥΤΟΤΕΛΕΣ ΤΜΗΜΑ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ & ΕΠΙΚΟΙΝΩΝΙΑσ Κατά τη διάρκεια του 2024, το Αυτοτελές Τμήμα Τεχνολογιών Πληροφορικής και Επικοινωνιών του Δήμου Κατερίνης αποτέλεσε βασικό πυλώνα του ψηφιακού μετασχηματισμού και της εύρυθμης λειτουργίας των δημοτικών υπηρεσιών, υποστηρίζοντας πάνω από 200 χρήστες σε καθημερινή βάση. Με παρεμβάσεις που ενίσχυσαν τη λειτουργική συνοχή, την ασφάλεια και την επιχειρησιακή συνέχεια, το Τμήμα προχώρησε στη μετάπτωση υπαλλήλων των καταργημένων ΝΠΔΔ στο ενιαίο πληροφοριακό σύστημα, στήριξε τον εκσυγχρονισμό των ΚΕΠ, αναβάθμισε και παραμετροποίησε εξοπλισμό υπηρεσιών και διασφάλισε την επιχειρησιακή ετοιμότητα νέων δομών όπως τα ΚΕΠ Κατερίνης και Π.Ε. Πιερίας στους νέους χώρους τους, με σύγχρονο εξοπλισμό, τηλεφωνικά και δικτυακά δίκτυα. Παράλληλα, εγκαταστάθηκαν νέοι σταθμοί εργασίας σε περιφερειακά ΚΕΠ και σε θέσεις νεοπροσληφθέντων υπαλλήλων, πραγματοποιήθηκαν αναβαθμίσεις λειτουργικών συστημάτων, διαχειρίστηκαν κρίσιμες υποδομές όπως servers, τηλεφωνικό κέντρο, δίκτυο και αντίγραφα ασφαλείας, ενώ δόθηκε ιδιαίτερη μέριμνα στη διαχείριση των πληροφοριακών εφαρμογών και την ασφάλεια του δικτύου μέσω 8 αιτημάτων προς το ΣΥΖΕΥΞΙΣ ΙΙ και της μετάπτωσης 8 φορέων στο δημόσιο δίκτυο.  ΑΥΤΟΤΕΛΕΣ ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ  Κατά το έτος 2024, το Αυτοτελές Τμήμα Πολιτικής Προστασίας του Δήμου Κατερίνης ανέλαβε και υλοποίησε σειρά κρίσιμων παρεμβάσεων για την ενίσχυση της επιχειρησιακής ετοιμότητας και την αποτελεσματική διαχείριση εκτάκτων αναγκών. Επικαιροποιήθηκε πλήρως ο Επιχειρησιακός Σχεδιασμός του Δήμου για φυσικές καταστροφές, με την ανανέωση των σχεδίων «ΙΟΛΑΟΣ 2», «ΔΑΡΔΑΝΟΣ 2», «ΒΟΡΕΑΣ 2» και «ΕΓΚΕΛΑΔΟΣ 2», ενώ ενημερώθηκαν θεσμικά όλοι οι Αντιδήμαρχοι και οι Πρόεδροι Κοινοτήτων για τις προβλεπόμενες ενέργειες. Ενισχύθηκε το Μητρώο Εργοληπτών με αύξηση κατά 50% των διαθέσιμων μηχανημάτων και συνεργατών. Πραγματοποιήθηκαν τρεις συνεδριάσεις του Τοπικού Συντονιστικού Οργάνου και ισάριθμες ασκήσεις ετοιμότητας, ενώ υπήρξε συμμετοχή και στην άσκηση «ΠΥΡΣΟΣ 2024» της ΔΙΠΥΝ Πιερίας. Επιπλέον, πραγματοποιήθηκε σημαντική συνδρομή στην κατάσβεση πυρκαγιάς στη Σαρακατσάνα, με παροχή ανθρώπινου δυναμικού, μηχανημάτων και υλικοτεχνικής υποστήριξης.  Ιδιαίτερης σημασίας υπήρξε η ενεργοποίηση του μηχανισμού πολιτικής προστασίας στις δύο πλημμυρικές κρίσεις του Μαρτίου και του Δεκεμβρίου 2024, κατά τις οποίες ο Δήμος κηρύχθηκε σε κατάσταση έκτακτης ανάγκης, με παράλληλη κινητοποίηση κρατικής αρωγής και ενίσχυση με συνολικά 1.160.000 ευρώ για την αποκατάσταση ζημιών. Ολοκληρώθηκε επίσης το δίκτυο των επτά πανκατευθυντικών σειρήνων έγκαιρης ειδοποίησης του πληθυσμού, με την τοποθέτηση των υπολοίπων τριών σε καίριες περιοχές. Τέλος, χάρη στη στενή συνεργασία με τις εμπλεκόμενες αρχές (Π.Σ., ΕΛ.ΑΣ., ΕΚΑΒ, Ένοπλες Δυνάμεις), το Τμήμα Πολιτικής Προστασίας διασφάλισε την άμεση επιχειρησιακή ετοιμότητα των δημοτικών υπηρεσιών κάθε φορά που εκδίδονταν Έκτακτα Δελτία Επιδείνωσης Καιρού από την Ε.Μ.Υ. | | | | | | |
|  |  |  | |  |  |
| στοχοι που επιτευχθηκαν Εξασφαλίστηκε ότι δε θα χαθεί καμία χρηματοδότηση με προσωπική παρέμβαση του Δημάρχου |  | συνεργασιεσ - συμπραξεις Στενή Συνεργασία με την Περιφέρεια Κεντρικής Μακεδονίας, το Υπουργείο Ναυτιλίας και το Υπουργείο Περιβάλλοντος και Ενέργειας για την εξασφάλιση χρηματοδοτήσεων | |  | αναπτυξη Ενεργειακή αναβάθμιση και ανακαίνιση σχολικών μονάδων και Δημαρχείου  Αστικές Αναπλάσεις  Ψηφιακός Μετασχηματισμός |
|  | | |  | | | |
| **ΑΝΤΙΔΗΜΑΡΧΙΑ Τοπικής Οικονομικής Ανάπτυξης**ΤΟΠΙΚΗ ΟΙΚΟΝΟΜΙΚΗ ΑΝΑΠΤΥΞΗ1. Οργανώσαμε την πιο επιτυχημένη Εμποροπανήγυρη των τελευταίων 15 ετών. Με περισσότερους από 40.000 επισκέπτες και συμμετοχή 120 εκθετών, βάλαμε τις βάσεις να αναβαθμίσουμε αυτόν τον ιστορικό θεσμό, μετατρέποντάς το σε ένα πολυθεματικό και πολυδιαδραστικό φεστιβάλ.2. Οργανώσαμε την 1η Γιορτή Ακτινιδίου με την συμμετοχή εκατοντάδων παραγωγών καθώς και μαθητών της Δευτεροβάθμιας Εκπαίδευσης.3. Δημιουργήσαμε και εφαρμόσαμε ένα νέο κανονισμό για τα περίπτερα, κλείνοντας χρονίζουσες εκκρεμότητες και υλοποιώντας τα αιτήματα των περιπτερούχων συνδημοτών μας.Τμημα περιουσιασ Κατά τη διάρκεια του 2024, το Τμήμα Περιουσίας του Δήμου Κατερίνης ανέπτυξε σημαντική δραστηριότητα στον τομέα της αξιοποίησης και τακτοποίησης της δημοτικής περιουσίας, με στόχο τη διασφάλιση της δημόσιας ιδιοκτησίας και την ορθολογική της διαχείριση. Ολοκληρώθηκαν διαδικασίες απόδοσης στον Δήμο πέντε ακινήτων από το Υπουργείο Αγροτικής Ανάπτυξης, μεταβιβάστηκε η σχολική περιουσία του 4ου Γυμνασίου–4ου ΓΕΛ, ενώ προχώρησαν σημαντικές ενέργειες για την τακτοποίηση ακινήτων όπως το Δημοτικό Σχολείο Κορινού, το Γυμνάσιο–Λύκειο Μηλιάς και το 5ο Γυμνάσιο. Παράλληλα, ανατέθηκε σε 16 νομικούς το έργο της κτηματολογικής τακτοποίησης ακινήτων, συμπεριλαμβανομένων περιπτώσεων με καταπατημένες ή αγνώστου ιδιοκτήτη εκτάσεις.  Στον τομέα της διαχείρισης και αξιοποίησης ακινήτων, προχώρησε η αγορά ακινήτου στο ΟΤ 295, η παραχώρηση εκτάσεων στη ΔΕΥΑΚ για γεώτρηση και για τις ανάγκες της Εμποροπανήγυρης, καθώς και η παραχώρηση 31 γηπέδων σε αθλητικούς συλλόγους. Επίσης, κινήθηκε η διαδικασία εκμίσθωσης 33 αγροτεμαχίων μέσω δημοπρασίας, ενώ 7 αστικά ακίνητα εκμισθώθηκαν (5 νέες συμβάσεις και 2 ανανεώσεις), με το Τμήμα να παρακολουθεί την απόδοση των υφιστάμενων μισθώσεων και να κινεί νέες διαγωνιστικές διαδικασίες. Οι ενέργειες αυτές αποδεικνύουν τον στρατηγικό ρόλο του Τμήματος στην ανάδειξη και αξιοποίηση της δημοτικής περιουσίας προς όφελος των δημοτών και της βιώσιμης ανάπτυξης του Δήμου. ΤΟΜΕΑΣ ΠΡΟΣΤΑΣΙΑΣ ΖΩΩΝ1. Οργανώσαμε για ΠΡΩΤΗ ΦΟΡΑ στον Δήμο Κατερίνης τις τετραήμερες εκδηλώσεις «Παιδί και Σκύλος», σε συνεργασία με την Αντιδημαρχία Κοινωνικής Πολιτικής. Περισσότεροι από 1300 μαθητές της πρωτοβάθμιας και δευτεροβάθμιας εκπαίδευσης, συμμετείχαν στα εκπαιδευτικά σεμινάρια ευαισθητοποίησης και ενημέρωσης σχετικά με τον καλύτερο φίλο του ανθρώπου που είναι ο σκύλος.2. Ολοκληρώσαμε το έργο ανακαίνισης του καταφυγίου 80 θέσεων που καρκινοβατούσε. Παράλληλα, ανοίξαμε τις πόρτες στο κοινό και σε εθελοντές, υλοποιώντας μια προεκλογική μας δέσμευση για ανοικτό καταφύγιο στον κόσμο και όχι σε ένα «άβατο» που δεν είχε πρόσβαση κανείς.3. Υλοποιήσαμε το μεγαλύτερο πρόγραμμα στειρώσεων που έχει γίνει ποτέ στον Δήμο Κατερίνης. Στειρώθηκαν 500 σκύλοι και γάτες το 2024, νούμερο ρεκόρ, έτσι ώστε να υπάρξει φυσική μείωση του πληθυσμού τα επόμενα χρόνια.4. Δημιουργήσαμε μια σύγχρονη ιστοσελίδα για τους αδέσποτους σκύλους του Δήμου Κατερίνης, με στόχο την προώθηση των υιοθεσιών και την ενημέρωση των Δημοτών για τη νομοθεσία. Το 2024 έγιναν τους πρώτους 10 μήνες 155 υιοθεσίες σκύλων όταν αντίστοιχα το 2023 έγιναν μόλις 16!5. Πραγματοποιήσαμε την ΠΡΩΤΗ ΓΙΟΡΤΗ ΥΙΟΘΕΣΙΑΣ του Δήμου Κατερίνης. Εκατοντάδες επισκέπτες επισκέφθηκαν την εκδήλωση και γνώρισαν άστεγα ζώα του Δήμου μας που αναζητούν σπιτικό.6. Πραγματοποιήσαμε για ΠΡΩΤΗ ΦΟΡΑ στον Δήμο Κατερίνης εκπαιδευτικά σεμινάρια περισυλλογής και διαχείρισης αδέσποτων ζώων σε συνεργασία με την Zero Stray Academy, εκπαιδεύοντας τους εργαζομένους του Δήμου και τους εθελοντές.7. Δημιουργήσαμε για ΠΡΩΤΗ ΦΟΡΑ στον Δήμο Κατερίνης, τράπεζα ζωοτροφών και φαρμάκων ενώ παράλληλα υπογράψαμε μνημόνια συνεργασίας με τα 2 φιλοζωικά σωματεία του Δήμου μας.ΔΗΜΟΤΙΚΗ ΑΣΤΥΝΟΜΙΑ1 . Ενεργοποιήσαμε μετά από χρόνια την χρήση των μπαρών στους πεζόδρομους, με στόχο την εξάλειψη της διέλευσης οχημάτων.2. Καθιερώσαμε συστηματικούς ελέγχους, σε συνεργασία με την Τροχαία Κατερίνης, σε δίκυκλες μηχανές, ηλεκτρικά πατίνια και ποδήλατα που κάνουν διελεύσεις στον πεζόδρομο και βάλαμε τις βάσεις για την πλήρη εξάλειψη του φαινομένου που είναι και ο αντικειμενικός μας στόχος.3. Διπλασιάσαμε τις ενημερωτικές επισκέψεις στα σχολεία της πρωτοβάθμιας εκπαίδευσης, με παρουσιάσεις στα παιδιά για την οδική συμπεριφορά.4. Εντατικοποιήσαμε τους ελέγχους και διπλασιάσαμε τις βεβαιώσεις παραβάσεων του κώδικα οδικής κυκλοφορίας. Από 735 το 2023 βεβαιώσαμε 1241 το 2024.5. Ασχοληθήκαμε εντατικά με τα εγκαταλελειμμένα οχήματα στην πόλη και στα χωριά. Από 87 χαρακτηρισμούς που έγιναν το 2023, κάναμε 127 το 2024.6. Υπερδιπλασιάσαμε τις αυτοψίες σε παράνομες καταλήψεις κοινόχρηστων χώρων. Το 2023 έγιναν 89 αυτοψίες , ενώ το 2024 κάναμε 1827. Για ΠΡΩΤΗ ΦΟΡΑ στον Δήμο Κατερίνης ξεκινήσαμε πρόγραμμα ελέγχων των κτηνοτροφικών μονάδων και τα ζώα συντροφιάς που διατηρούν. Περισσότεροι από 75 κτηνοτρόφοι μπήκαν ήδη στο πρόγραμμα στειρώσεων των σκύλων τους , ενώ βεβαιώσαμε παραβάσεις για ακρωτηριασμούς, σημάνσεις και ελλιπείς εμβολιασμούς. 8. Εφαρμόσαμε καθολικά τον κανονισμό για την αφισορύπανση χωρίς ΚΑΜΙΑ ΕΞΑΙΡΕΣΗ. Παράλληλα αυξήσαμε την παραγωγικότητα υπηρεσιών προς του Δημότες, όπως τα γνήσια της υπογραφής που από 307 που έγιναν το 2023, κάναμε 462 το 2024 | | | | | |
|  |  |  | |  |  |
| στοχοι που επιτευχθηκαν Πάνω από 500 στειρώσεις ζώων συντροφιάς, αριθμός ρεκόρ, για την πόλη μας  Διοργάνωση της πιο επιτυχημένης εμποροπανήγυρης των τελευταίων ετών με πάνω από 40.000 επισκέπτες |  | συνεργασιεσ - συμπραξεις Δημιουργήσαμε τράπεζα ζωοτροφών και φαρμάκων σε συνεργασία με την Εθελοντική Ομάδα Δράσης ενώ παράλληλα υπογράψαμε μνημόνια συνεργασίας με τα 2 φιλοζωικά σωματεία του Δήμου μας | |  | αναπτυξη Αύξηση 1000% στην υιοθέτηση αδέσποτων σκύλων  Αύξηση 69% στις βεβαιώσεις παραβάσεων του Κ.Ο.Κ.  Αύξηση 105% στις αυτοψίες. |
|  | | |  | | | |
| Εικόνα που περιέχει ανθρώπινο πρόσωπο, άτομο, ρουχισμός, άνδρας  Το περιεχόμενο που δημιουργείται από AI ενδέχεται να είναι εσφαλμένο.**ΑΝΤΙΔΗΜΑΡΧΙΑ Υπηρεσιών Προσχολικής Αγωγής και Δημιουργικής Απασχόλησης** Με την ανάληψη των καθηκόντων της νέας Δημοτικής Αρχής, δημιουργήθηκε η νέα Αντιδημαρχία Υπηρεσιών Προσχολικής Αγωγής και Δημιουργικής Απασχόλησης. Αντικείμενο της Αντιδημαρχίας είναι η λειτουργία 9 βρεφονηπιακών Σταθμών, 2 Κέντρων Δημιουργικής Απασχόλησης Παιδιών με Αναπηρίες και 1 Κέντρου Δημιουργικής Απασχόλησης Παιδιών.  Η νέα Αντιδημαρχία είχε να αντιμετωπίσει μια πρωτόγνωρη κατάσταση: την κατάργηση 2 νομικών προσώπων και τη συνένωση τους με τον Δήμο Κατερίνης. Σε σύντομο χρονικό διάστημα καταφέραμε, να δημιουργήσουμε τις προϋποθέσεις για την ομαλή λειτουργία των δομών μας στις νέες συνθήκες.  Οι δομές της αντιδημαρχίας για το έτος 2024 εξυπηρετούσαν καθημερινά 449 οικογένειες με παροχή σίτισης. Από τη λειτουργία των παιδικών/βρεφονηπιακών σταθμών, ΚΔΑΠ και ΚΔΑΠΑΜΕΑ μέσω ΕΣΠΑ εισπράχθηκαν για το έτος 2024 1.156.636€.  Για την αδιάλειπτη λειτουργία των δομών καθ’ όλη τη διάρκεια του χρόνου έγιναν άνω των 150 παρεμβάσεων όπως:   * Αλλαγή δαπέδων, * Τοποθέτηση εξωτερικών πινακίδων, * Επισκευές και Αντικαταστάσεις ηλεκτρικών συσκευών και κλιματιστικών * Επισκευές σε σκεπές * Παρεμβάσεις σε αύλειους χώρους και στις εξωτερικές επιφάνειες   Η νέα δημοτική αρχή πρόκρινε τη συγχώνευση των 2 ΚΔΑΠ ΑμεΑ για καλύτερη εξυπηρέτηση, φροντίδα και διαμονή των ωφελούμενων αλλά και μείωση δαπάνης για τον φορέα. Η συγχώνευση θα ολοκληρωθεί στο επόμενο διάστημα. Ταυτόχρονα ξεκίνησαν οι διαδικασίες για την τακτοποίηση του ιδιοκτησιακού καθεστώτος (αναμένεται η τακτοποίηση) του Β’ ΒΝΣ κάτι που καμία από τις προηγούμενες διοικήσεις δε φρόντισε. Με ενέργειες της Αντιδημαρχίας εξασφαλίστηκε η τοποθέτηση νέας παιδικής χαράς ΑΜΕΑ μέσω δωρεάς από το Φιλανθρωπικό Σωματείο «Ειρήνη». Τέλος με ενέργειες της διοίκησης και σε συνεργασία με το γραφείο του Δημάρχου οι δομές ΒΝΣ Βατάν και ΠΣ Κορινού εντάχθηκαν στην πρώτη φάση του Προγράμματος Ηλέκτρα για ενεργειακή αναβάθμιση.  Διοικητικά η αντιδημαρχία προέβη στις παρακάτω ενέργειες:   * Μετά από εισήγηση του Τμήματος, ολοκληρώθηκαν οι διαδικασίες πρόσληψης μέσω ΑΣΕΠ προσωπικού (7 ατόμων). * Έγινε αναζήτηση των χρηματοδοτήσεων που είχαν δοθεί τα έτη 2019-2020 από το υπουργείο Εσωτερικών για την προσαρμογή των λειτουργούντων δημοτικών βρεφικών, παιδικών και βρεφονηπιακών σταθμών, ύψους 426.000€ στα πρώην νομικά πρόσωπα ΟΠΠΑΠ-ΔΗΚΕΔΗΚ και οι οποίες χρηματοδοτήσεις ουδέποτε αξιοποιήθηκαν από την προηγούμενη διοίκηση. * Ολοκληρώθηκαν οι εγκεκριμένες μελέτες πυρασφάλειας όλων των δομών για την προσαρμογή με το ΠΔ 99/2017 και ολοκληρώθηκε μέρος των τεχνικών εκθέσεων που απαιτούνται για τη διενέργεια ανοιχτού διαγωνισμού για την τοποθέτηση πυρασφάλειας. * Μέσα από αλληλογραφία με την αρμόδια υπουργό, κ. Ζαχαράκη, τονίσαμε την αναγκαιότητα δημιουργίας νέου βρεφονηπιακού σταθμού στον Δήμο μας ενώ παράλληλα έγινε αναζήτηση οικοπέδων εντός του Δήμου Κατερίνης που ανήκουν στην περιουσία του Δήμου, για τη δημιουργία του νέου βρεφονηπιακού σταθμού.   Ολοκληρώθηκαν οι διαδικασίες προμηθειών:   * Προμήθεια οργάνων γυμναστικής για το ΚΔΑΠ- ΑμεΑ * Προμήθεια ηλεκτρικών συσκευών για όλες τις δομές * Προμήθεια εξοπλισμού κουζινών * Προμήθεια επίπλων για το ΚΔΑΠ- ΑμεΑ * Προμήθεια κίτρινων γιλέκων με το λογότυπο του Δήμου Κατερίνης.   Δράσεις Αντιδημαρχίας   * Παγκόσμια ημέρα παιδικού βιβλίου – 2 Απριλίου (Επίσκεψη των βρεφονηπιακών σταθμών στη Δημοτική Βιβλιοθήκη και σε βιβλιοπωλείο) * Παγκόσμια Ημέρα Αυτισμού – 2 Απριλίου (1. πρωί - Δράση ενημέρωσης στον πεζόδρομο Κατερίνης σε συνεργασία με τον σύλλογο Προστασίας Ατόμων με Αυτισμό Ν. Πιερίας, 2. Απόγευμα – Δράση ενημέρωσης με τα ΚΔΑΠ-ΑμεΑ του Δήμου στον πεζόδρομο Κατερίνης) * Παγκόσμια ημέρα αδέσποτων ζώων – 4 Απριλίου (ευαισθητοποίηση βρεφών/νηπίων του Παιδικού Σταθμού Κορινού και Βρεφονηπιακού Σταθμού Περίστασης ως προς την πρόληψη και φροντίδα αδέσποτων ζώων από εθελοντές κτηνιάτρους) * 12 Απριλίου – Εφαρμογή προγράμματος κοινωνικής παρέμβασης για την καταπολέμηση του ηλικιακού ρατσισμού μεταξύ μελών του ΚΑΠΗ και νηπίων / βρεφών των βρεφονηπιακών σταθμών (συνεργασία με Αντιδημαρχία Κοινωνικής Προστασίας) * 15 Απριλίου – Συνδιοργάνωση εσπερίδας με τον σύλλογο Προστασίας Ατόμων με Αυτισμό Ν. Πιερίας με θέμα «Το παζλ του Αυτισμού – Πολύχρωμα και Έντονα» με εξειδικευμένους ομιλητές. * 17 Απριλίου – Ολοκλήρωση πιστοποιημένης εκπαίδευσης του προσωπικού των Βρεφονηπιακών και Παιδικών Σταθμών στις Πρώτες Βοήθειες * 28 Απριλίου – Επίσκεψη του 3ου Βρεφονηπιακού Σταθμού στο Εκκλησιαστικό Γηροκομείο της Ι.Ν. Κίτρους, Κατερίνης και Πλαταμώνος. * Οργάνωση και διεξαγωγή επιστημονικής ημερίδας με θέμα «Ενδυνάμωση οικογενειακών και προσχολικών μαθησιακών περιβαλλόντων: Προγράμματα παρέμβασης και καλές πρακτικές» σε συνεργασία με το Τμήμα Αγωγής και Φροντίδας στην Πρώιμη Παιδική Ηλικία του Διεθνούς Πανεπιστημίου Ελλάδος. | | | | | |
|  |  |  | |  |  |
| στοχοι που επιτευχθηκαν Συγχώνευση των 2 ΚΔΑΠ- ΑμεΑ για καλύτερη εξυπηρέτηση, φροντίδα και διαμονή των ωφελούμενων αλλά και μείωση δαπάνης.  Επιτυχής απορρόφηση των 2 νομικών προσώπων (ΟΠΠΑΠ-ΔΗΚΕΔΗΚ) και συνένωση των δομών τους στην νέα Αντιδημαρχία |  | συνεργασιεσ - συμπραξεις Συνεργασία σε εκδηλώσεις με τον σύλλογο Προστασίας Ατόμων με Αυτισμό Ν. Πιερίας και με το Τμήμα Αγωγής και Φροντίδας στην Πρώιμη Παιδική Ηλικία του Διεθνούς Πανεπιστημίου Ελλάδος | |  | αναπτυξη Εξυπηρέτηση 449 οικογενειών στις δομές της Αντιδημαρχίας.  Πάνω από 150 παρεμβάσεις για να εξασφαλισθεί η αδιάλειπτη λειτουργία των βρεφικών και νηπιακών σταθμούς. |

|  |  |  |  |  |  |  |  |
| --- | --- | --- | --- | --- | --- | --- | --- |
|  | | |  | | | | |
| Εικόνα που περιέχει ρουχισμός, άτομο, ύφασμα, ανθρώπινο πρόσωπο  Το περιεχόμενο που δημιουργείται από AI ενδέχεται να είναι εσφαλμένο.**ΑΝΤΙΔΗΜΑΡΧΙΑ Πολιτισμού και Τουρισμού** ΠΟΛΙΤΙΣΜΟΣ  Το 2024 αποτέλεσε για την Αντιδημαρχία Πολιτισμού του Δήμου Κατερίνης ένα έτος έντονης δημιουργικότητας και πολυεπίπεδης πολιτιστικής παρουσίας. Από τις τελετές των Θεοφανείων και τις επετειακές δράσεις για την Κατοχή και την 25η Μαρτίου, μέχρι την Καθαρά Δευτέρα και τη Μ. Εβδομάδα, ο Δήμος ανέλαβε τον σχεδιασμό και την υλοποίηση εκδηλώσεων που αγκάλιασαν την παράδοση, τη θρησκευτικότητα και τη συλλογική μνήμη. Ειδική αναφορά αξίζει στην εκδήλωση για τη Μάχη της Μηλιάς, όπου για πρώτη φορά συμμετείχαν ενεργά 300 μαθητές, ενισχύοντας τον βιωματικό χαρακτήρα της τοπικής ιστορίας.  Το πολιτιστικό καλοκαίρι ήταν πλούσιο σε εκδηλώσεις και σε συνεργασίες με διάφορους οργανισμούς, από την Εθνική Βιβλιοθήκη για την Καλοκαιρινή Εκστρατεία Ανάγνωσης, η οποία επιστρέφει μετά από 4 χρόνια, μέχρι τους τοπικούς πολιτιστικούς συλλόγους και τους δεκάδες συλλόγους των Βλάχων από όλη τη χώρα για τη διοργάνωση του Πανελλήνιου Ανταμώματος Βλάχων, που συγκέντρωσε χιλιάδες επισκέπτες από όλη την Ελλάδα. Η επαναλειτουργία του Θεάτρου Δάσους στη Νεοκαισάρεια μετά από 23 χρόνια, έδωσε ένα νέο θερινό χώρο πολιτισμού στην πόλη. Τα Αικατερίνεια με το αφιέρωμα «Άνθρωποι του Τόπου μας» επικεντρώθηκαν σε ένα ευρύ φάσμα εκφάνσεων της τέχνης και του πολιτισμού και κατά κοινή ομολογία συντελεστών και κοινού επανήλθαν δυναμικά στο προσκήνιο .  Ο θεσμός της συνεργασίας με πολιτιστικούς και κοινωνικούς φορείς ενισχύθηκε σημαντικά. Με συνδιοργανώσεις όπως η Γιορτή Καλικάντζαρου, η Ρόκα στο Μοσχοχώρι, τα θερινά σινεμά και η Γιορτή Μελιού, ενδυναμώθηκαν οι τοπικές κοινότητες και αξιοποιήθηκε η πολιτισμική ποικιλομορφία της Πιερίας. Η Αντιδημαρχία παρείχε διαρκώς υποστήριξη και επικοινωνία στους συλλόγους για την προώθηση των δράσεών τους, ενώ σε κάθε επίσημη τελετή με παρουσία του Δημάρχου υπήρχε εκπρόσωπος ως τελετάρχης από το Τμήμα Πολιτισμού.  Η διαχείριση των πολιτιστικών χώρων – Πνευματικό Κέντρο, Αστική Σχολή, Κέντρο Τεχνών «Εννέα Μούσες» και Δημοτικό Θέατρο Πάρκου – υπήρξε μεθοδική και αποδοτική. Ικανοποιήθηκαν εκατοντάδες αιτήματα για παραστάσεις, παρουσιάσεις, συνέδρια, δράσεις σχολείων και φορέων, αποδεικνύοντας τον ρόλο των υποδομών ως κόμβων πολιτισμού και διαλόγου. Ταυτόχρονα, εκπονήθηκε νέος κανονισμός λειτουργίας, με στόχο τη βέλτιστη αξιοποίηση, την ομαλή λειτουργία και την αύξηση των εσόδων του Δήμου.  Το «Πάρκο των Χρωμάτων» του Δήμου Κατερίνης επανήλθε δυναμικά τη φετινή χρονιά, χαρίζοντας 25 ημέρες γεμάτες γιορτινή μαγεία, συγκινήσεις και αμέτρητες χαρούμενες στιγμές σε περίπου 150.000 επισκέπτες από την Πιερία και όμορους νομούς. Η επιτυχημένη επαναλειτουργία του, βασική προεκλογική δέσμευση της νέας δημοτικής αρχής, υλοποιήθηκε με τον απόλυτο συντονισμό όλων των εμπλεκόμενων αντιδημαρχιών και υπηρεσιών, αποδεικνύοντας την επιχειρησιακή ετοιμότητα του Δήμου. Το πάρκο αναδείχθηκε ως σημείο πολιτισμού και τοπικής ανάπτυξης, φιλοξενώντας πλήθος σχολείων και επισκεπτών από περιοχές εντός και εκτός Πιερίας, ενισχύοντας έτσι την τουριστική κίνηση της εορταστικής περιόδου. Η επιτυχία του Πάρκου των Χρωμάτων επιβεβαιώθηκε με τη Βράβευσή του με το “Silver Award” στα Tourist Awards 2025 στην κατηγορία των Θεματικών Πάρκων. Η Αντιδημαρχία Πολιτισμού/Τουρισμού είχε τον κεντρικό ρόλο στο σχεδιασμό και την εκτέλεση του προγράμματος, ενώ η άρτια συνεργασία μεταξύ εθελοντών, υπαλλήλων και χορηγών συνέβαλε στην επιτυχία της διοργάνωσης. Με βάση την εμπειρία της φετινής χρονιάς, ήδη ξεκίνησε ο σχεδιασμός για την επόμενη διοργάνωση, με στόχο έναν ακόμη πιο εντυπωσιακό και οργανωμένο θεματικό χώρο, που θα καθιερώσει την Κατερίνη ως χριστουγεννιάτικο προορισμό στη Βόρεια Ελλάδα.  Ο πολιτισμός το 2024 δεν περιορίστηκε σε εορταστικές επετείους, αλλά λειτούργησε ως εργαλείο σύνδεσης, συμμετοχής και ανάπτυξης της τοπικής κοινωνίας. Από την υποστήριξη εκπαιδευτικών δράσεων, μέχρι τη δημιουργία καλλιτεχνικών βιωμάτων και τη συνεργασία με νέους δημιουργούς και εθελοντές, η Αντιδημαρχία Πολιτισμού επιβεβαίωσε τον ενεργό και πολυσχιδή ρόλο της, δημιουργώντας έναν σταθερό πυλώνα πολιτιστικής ταυτότητας και εξωστρέφειας για τον Δήμο Κατερίνης. ΤΟυρισμοσΜε την επανασύσταση της Επιτροπής Τουριστικής Ανάπτυξης και την εκπόνηση του νέου ετήσιου σχεδίου τουριστικής προβολής, τέθηκαν οι βάσεις για μια στοχευμένη τουριστική ταυτότητα. Η συμμετοχή σε ευρωπαϊκά προγράμματα και η εκπροσώπηση στην ITB Berlin ενίσχυσαν τη θέση του Δήμου ως σύγχρονου και πολυθεματικού προορισμού, με έμφαση στη γαστρονομία, τον πολιτισμό και τις βιωματικές εμπειρίες.Η συνεργασία με τον ΕΟΤ, καθώς και με εθνικούς και τοπικούς τουριστικούς φορείς, ήταν καθοριστικής σημασίας για τη χάραξη κοινών δράσεων και την προώθηση της Κατερίνης σε ελληνικά και διεθνή μέσα. Οι επαφές με πόλεις της διασποράς, καθώς και οι ενέργειες για την προβολή μέσω των ιστοσελίδων του ΕΟΤ και των επίσημων hashtags, ενίσχυσαν την τουριστική ταυτότητα του brand «Visit Katerini», το οποίο κατέγραψε εντυπωσιακή ψηφιακή απήχηση μέσα στο 2024.Πρωτοβουλίες όπως η διοργάνωση του «Open Roads» με τον Δήμο Κραγκούγιεβατς, το Γαστρονομικό Φεστιβάλ στο Ελατοχώρι και οι πολιτιστικές δράσεις στην παραλιακή ζώνη της Κατερίνης αποτέλεσαν παραδείγματα επιτυχημένων δράσεων εξωστρέφειας και τουριστικής ανάδειξης. Παράλληλα, έγινε αξιοποίηση της πολιτιστικής διπλωματίας μέσω της αναθέρμανσης των αδελφοποιήσεων και των κοινών διοργανώσεων, δημιουργώντας γέφυρες συνεργασίας για το 2025 και πέραν αυτού.Η ενίσχυση της ψηφιακής παρουσίας αποτέλεσε βασικό άξονα. Με τη συνεργασία με ειδικούς συμβούλους, η παρουσία στα κοινωνικά δίκτυα (@visitkaterini) αυξήθηκε κατακόρυφα, ενώ για πρώτη φορά οργανώθηκαν δράσεις με σύγχρονες τεχνικές social media marketing. Χαρακτηριστικά στα κοινωνικά μέσα δικτύωσης καταγράφηκε αύξηση προβολών και απήχησης των λογαριασμών τουριστικής προβολής του Δήμου της τάξης του 1000%, Η δημιουργία φωτογραφικού και οπτικοακουστικού υλικού κατοχυρωμένου στον Δήμο ενίσχυσε τη δυνατότητα προβολής σε ποιοτικό επίπεδο, με στόχο τη διατήρηση μόνιμου και σύγχρονου αποθέματος υλικού για κάθε είδους χρήση.Η στρατηγική τουριστικής ανάπτυξης της Αντιδημαρχίας στόχευσε σε πολλαπλά επίπεδα: ενίσχυση του τουριστικού αποτυπώματος, ανάδειξη λιγότερο γνωστών περιοχών μέσω θεματικών διαδρομών, διεύρυνση της τουριστικής περιόδου και ουσιαστική σύνδεση του τουρισμού με την τοπική ταυτότητα. Η συνεχής επικοινωνία με τους πολίτες, τους επαγγελματίες και τους εθελοντές ανέδειξε τη σημασία της συλλογικότητας και του συντονισμού σε ένα κοινό όραμα για έναν βιώσιμο, δημιουργικό και εξωστρεφή Δήμο Κατερίνης. | | | | | | |
|  |  |  | |  |  | |
| στοχοι που επιτευχθηκαν Επαναλειτουργία μετά από 23 χρόνια σιωπής, του Θεάτρου Δάσους στη Νεοκαισάρεια  Επανασυγκρότηση της Επιτροπής Τουριστικής Ανάπτυξης και Προβολής |  | συνεργασιεσ - συμπραξεις Δημιουργήσαμε ένα ευρύ δίκτυο συμπράξεων και συνδιοργανώσεων, στον Πολιτισμό και στον Τουρισμό, τόσο με τοπικούς φορείς και συλλόγους, όσο και με εθνικούς φορείς | |  | αναπτυξη Στα κοινωνικά μέσα δικτύωσης καταγράφηκε αύξηση προβολών και απήχησης των λογαριασμών τουριστικής προβολής του Δήμου της τάξης του 1000% | |
|  | | |  | | |
| **ΑΝΤΙΔΗΜΑΡΧΙΑ Παιδείας, Αθλητισμού και Δημοτικού Ωδείου**ΤΟμεασ αθλητισμουΤο Τμήμα Αθλητικής Ανάπτυξης του Δήμου Κατερίνης, στο πλαίσιο του ετήσιου προγραμματισμού του, πραγματοποίησε και υποστήριξε πληθώρα αθλητικών και εκπαιδευτικών δράσεων, επιβεβαιώνοντας τον πολυδιάστατο ρόλο του στον τομέα του αθλητισμού, της παιδείας και της κοινωνικής ευαισθητοποίησης. Ταυτόχρονα το τμήμα στελεχώθηκε πλήρως και στεγάστηκε στο Β΄ΔΑΚ.Κατά τη διάρκεια του 2024, η υπηρεσία υποστήριξε και συνδιοργάνωσε σημαντικές εκπαιδευτικές και αθλητικές δράσεις τοπικής, πανελλαδικής και διεθνούς εμβέλειας, όπως:Την επιμορφωτική ημερίδα φυσικής αγωγής σε συνεργασία με τη Διεύθυνση Δευτεροβάθμιας Εκπαίδευσης Πιερίας.Το τουρνουά "RISING STARS" της ΕΟΚ με παράλληλη ημερίδα, σε συνεργασία με τον Σ.Φ.Κ. ΠΙΕΡΙΚΟΣ.Σχολικούς αγώνες καλαθοσφαίρισης, πετοσφαίρισης, ποδοσφαίρου και χειροσφαίρισης, με συνολικά 51 αγώνες.Την ημιτελική και τελική φάση του Πανελληνίου Πρωταθλήματος Πετοσφαίρισης Κ20 κοριτσιών.Τον αγώνα δρόμου “Katerini Run” και τον αγώνα «Τρέχω για την Κατερίνη» σε συνεργασία με το Τμήμα Επικοινωνίας και Δημοσίων Σχέσεων .Το 2ο ΕΤΑΠ του Διεθνή Ποδηλατικού Γύρου Ελλάδας 2024.Το 7ο Φεστιβάλ Πολεμικών Τεχνών «ΤΗΜΕΝΙΔΑΙ ΧΟΥΡΟΝ VII».Το 4ο Φεστιβάλ Μεσαιωνικής Σπαθασκίας «Battles in the North».Το “ΔΕΗ 3Χ3 STREET BASKETBALL” με την ΕΟΚ και τη FIBA.Τον «Δρόμο των Μουσών» στην Άνω Μηλιά (18 Αυγούστου).Το Παγκόσμιο Πρωτάθλημα Πάλης στην Άμμο (19–22 Σεπτεμβρίου) σε συνεργασία με την ΕΛ.Ο.Π.Επίσης συμμετείχε ενεργά σε δράσεις κοινωνικού χαρακτήρα και εκδηλώσεις με ευρύτερο κοινωνικό αποτύπωμα, όπως εκπαιδευτικές δραστηριότητες για την Παγκόσμια Ημέρα Ολυμπισμού και την Παγκόσμια Ημέρα Πρώτων Βοηθειών, αθλητικές εκδηλώσεις για την Παγκόσμια Ημέρα Ατόμων με Αναπηρία (3 Δεκεμβρίου) και συμμετοχή στην Ευρωπαϊκή Εβδομάδα Κινητικότητας (Ημέρα χωρίς αυτοκίνητο).Προχώρησε η αδειοδότηση βασικών αθλητικών εγκαταστάσεων, όπως το Α΄ΔΑΚ, το Β΄ΔΑΚ και το Κλειστό Γυμναστήριο Τ9. Παράλληλα, κατατέθηκε φάκελος για την αδειοδότηση του Κολυμβητηρίου στο Β΄ΔΑΚ, ενώ εκπονήθηκε μελέτη στατικής επάρκειας για την κερκίδα του Α΄ΔΑΚ ενώ ταυτόχρονα υλοποιήθηκαν σημαντικά έργα βελτίωσης, όπως ο εκσυγχρονισμός του Τ9 (με γήπεδο, κερκίδες και υποδομές για ΑμεΑ), ο καλλωπισμός και η αναβάθμιση του Α΄ΔΑΚ, καθώς και η ενίσχυση της ηλεκτροδότησης στο Β΄ΔΑΚ, ώστε να καλύπτονται οι ενεργειακές ανάγκες μεγάλων διοργανώσεων. Το Κολυμβητήριο του Β΄ΔΑΚ εξοπλίστηκε με νέο καυστήρα φυσικού αερίου, αντλίες θερμότητας και ηλιακούς θερμοσίφωνες. Παράλληλα, διασφαλίστηκαν ιδανικές συνθήκες υγιεινής με εξειδικευμένο συνεργείο συντήρησης, καθημερινούς ελέγχους ποιότητας νερού και προμήθεια υποβρύχιας σκούπας.Η αντιδημαρχία προώθησε τη διεθνή και διαδημοτική συνεργασία, συμμετέχοντας στο ευρωπαϊκό πρόγραμμα Erasmus+ 3IN – Heroes of LRSE για την ένταξη ΑμεΑ στον αθλητισμό μέσω καινοτόμου πλατφόρμας ενώ συμμετείχε ενεργά στην προετοιμασία για την παγκόσμια συνάντηση νέων στο Μόουσμπουργκ.Τέλος το τμήμα αθλητισμού ολοκλήρωσε σημαντικές διοικητικές ενέργειες, μεταξύ των οποίων:Η αποστολή φακέλου προς τη Γενική Γραμματεία Αθλητισμού για την πιστοποίηση φορέα.Η απάντηση σε αιτήματα παραχωρήσεων αθλητικών χώρων.Η διαχείριση διαδικασιών παραλαβής υλικών για τη συντήρηση των εγκαταστάσεων.τομεασ παιδειασ - σχολικεσ επιτροπεσΤο Τμήμα Παιδείας του Δήμου Κατερίνης συνέχισε με συνέπεια τη στήριξη της σχολικής κοινότητας, φροντίζοντας για την εύρυθμη λειτουργία των σχολικών μονάδων και την κάλυψη αναγκών τους σε υποδομές, εξοπλισμό και λειτουργικά ζητήματα. Μέσα από στενή συνεργασία με τις σχολικές επιτροπές και τις Διευθύνσεις Εκπαίδευσης, διασφαλίστηκε η καθημερινή υποστήριξη των σχολείων, ενώ δόθηκε ιδιαίτερη βαρύτητα στη βελτίωση των σχολικών χώρων, την προμήθεια υλικών, καθώς και την αντιμετώπιση θεμάτων θέρμανσης, καθαριότητας και προσβασιμότητας.Παράλληλα, το Τμήμα Παιδείας συμμετείχε και υποστήριξε εκπαιδευτικές και πολιτιστικές δράσεις, καθώς και διοργάνωσε ή συνδιοργάνωσε εκδηλώσεις όπως εορτασμούς εθνικών επετείων, μαθητικούς αγώνες και θεματικές ημερίδες. Ειδική μέριμνα δόθηκε στην υλοποίηση εκπαιδευτικών προγραμμάτων σε συνεργασία με άλλους φορείς, αλλά και στη στήριξη σχολικών μονάδων που συμμετείχαν σε ευρωπαϊκά και καινοτόμα προγράμματα. Τέλος σε συνεργασία με το γραφείο του Δημάρχου και την τεχνική Υπηρεσία του Δήμου μας εγκρίθηκε η κατασκευή ενός νέου σχολείου που θα αντικαταστήσει το 8ο Δημοτικό στην περιοχή του Σταθμού Κατερίνης, ενώ εντάχθηκαν 11 σχολεία στο πρόγραμμα «Ηλέκτρα» για Ενεργειακή αναβάθμιση με ριζική ανακαίνιση. Ακόμη 4 σχολεία εντάχθηκαν στο πρόγραμμα «Μαριέττα Γιαννάκου» για ανακαινίσεις και βελτιώσεις των υποδομών, ενώ έχουν γίνει αιτήσεις για την ενεργειακή αναβάθμιση 3 ακόμη σχολείων μέσω του προγράμματος Αθηνά.ΔΗΜΟΤΙΚο ωδειοΤο Δημοτικό Ωδείο Κατερίνης συνέχισε δυναμικά τη λειτουργία του και το 2024, αποτελώντας έναν σημαντικό πυλώνα πολιτισμού και μουσικής εκπαίδευσης για την τοπική κοινωνία. Με σταθερή φοίτηση εκατοντάδων μαθητών και με την υποστήριξη εξειδικευμένου διδακτικού προσωπικού, προσέφερε μαθήματα σε όλο το φάσμα των μουσικών οργάνων, θεωρητικών μαθημάτων και φωνητικής. Έγιναν παρεμβάσεις στις κτιριακές υποδομές, προσλήφθηκαν 13 καθηγητές μουσικής, δημιουργήθηκαν νέα τμήματα και χορωδιακά σύνολα, ενώ επανασυστάθηκε η Φιλαρμονική Ορχήστρα του Δήμου. Σημαντική ήταν η αύξηση του αριθμού των μαθητών και η επαναλειτουργία του ανελκυστήρα. Κατά τη διάρκεια του έτους διοργανώθηκαν συναυλίες, μαθητικές παρουσιάσεις και σεμινάρια, δίνοντας βήμα στους σπουδαστές να αναδείξουν τις δεξιότητές τους και να έρθουν σε επαφή με το κοινό της πόλης. Ιδιαίτερη έμφαση δόθηκε στη συνεργασία με σχολεία και φορείς για την ενίσχυση της μουσικής παιδείας από μικρή ηλικία, καθώς και στην εξωστρέφεια του Ωδείου με συμμετοχές σε δράσεις του Δήμου και πολιτιστικά δρώμενα.  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  | |  | |  | | |  | |  | | | | στοχοι που επιτευχθηκαν Νέες αδειοδοτήσεις για τις δημοτικές αθλητικές εγκαταστάσεις μετά από 10 χρόνια  Αναδιοργάνωση του Δημοτικού Ωδείου  Επανασύσταση της Φιλαρμονικής Ορχήστρας του Δήμου | |  | | συνεργασιεσ - συμπραξεις Η αντιδημαρχία ανέπτυξε ένα πλήθος συμπράξεων τόσο σε διεθνή όσο και σε εθνικό/τοπικό επίπεδο, μέσω της συμμετοχής σε Ευρωπαϊκά προγράμματα και μέσω των συνδιοργανώσεων αθλητικών εκδηλώσεων. | | |  | | αναπτυξη Εγκρίθηκε η κατασκευή ενός νέου σχολείου, και η ανακαίνιση δεκάδων ακόμη σχολείων. | | | |  | | | | |  | | | | | | | **ΑΝΤΙΔΗΜΑΡΧΙΑ κοινοτητων**  Κατά το 2024, η Αντιδημαρχία Κοινοτήτων του Δήμου Κατερίνης πραγματοποίησε περισσότερες από **320 παρεμβάσεις** σε όλες τις Δημοτικές και Τοπικές Κοινότητες, ανταποκρινόμενη σε ένα ευρύ φάσμα αναγκών και αιτημάτων. Η άμεση συνεργασία με τους Προέδρους των Κοινοτήτων και ο καθημερινός συντονισμός με τις υπηρεσίες του Δήμου συνέβαλαν στην ταχεία επίλυση προβλημάτων, ενισχύοντας την ποιότητα ζωής των κατοίκων και την εικόνα του δήμου συνολικά.  Στο πεδίο της **αγροτικής οδοποιίας**, καταγράφηκαν **πάνω από 170 επεμβάσεις** σε αγροτικούς δρόμους, σε κοινότητες όπως Κορινός, Νεοκαισάρεια, Καταλώνια, Καλλιθέα, Λαγοράχη, Σβορώνος, Εξοχή, Ρητίνη, Ελατοχώρι, Άγιος Ιωάννης και άλλες. Οι παρεμβάσεις αφορούσαν διαμορφώσεις, επιχωματώσεις, χαλικοστρώσεις και αποκαταστάσεις προσβάσεων, εξυπηρετώντας δεκάδες κτηνοτροφικές και αγροτικές μονάδες. Επιπλέον, σε συνεργασία με την Τεχνική Υπηρεσία, πραγματοποιήθηκαν **πάνω από 90 αποκαταστάσεις βλαβών άρδευσης** σε 25 κοινότητες, διασφαλίζοντας την ομαλή λειτουργία των αρδευτικών δικτύων.  Σημαντικός όγκος εργασιών αφιερώθηκε στον **καθαρισμό κοινοχρήστων χώρων**, με **πάνω από 60 απομακρύνσεις φερτών υλικών και μπάζων** από πλατείες, νεκροταφεία, αύλειους χώρους σχολείων και δρόμους. Πραγματοποιήθηκαν επίσης **καθαρισμοί 28 αποστραγγιστικών καναλιών**, με έμφαση στο παραλιακό μέτωπο και σε περιοχές που επηρεάζονται από πλημμυρικά φαινόμενα.  Η Αντιδημαρχία είχε επίσης **ενεργό ρόλο στην πολιτική προστασία**, με συμμετοχή σε αποχιονισμούς (π.χ. Άνω Μηλιά), αποκαταστάσεις λόγω έντονων βροχοπτώσεων (π.χ. Μάρτιος – κακοκαιρία), καθώς και υποστήριξη της Πυροσβεστικής στην κατάσβεση της πυρκαγιάς στα Πιέρια. Χρησιμοποιήθηκαν μηχανήματα έργου και προσωπικό σε περισσότερες από **25 αποστολές έκτακτης ανάγκης**, ενώ η αντιδημαρχία συνέδραμε την Περιφέρεια Κεντρικής Μακεδονίας και άλλους φορείς σε κρίσιμες επιχειρήσεις.  Με μεθοδικότητα, παρουσία και αποτελεσματικότητα, η Αντιδημαρχία Κοινοτήτων διαχειρίστηκε έναν τεράστιο όγκο παρεμβάσεων μέσα στο 2024, επιδεικνύοντας την επιχειρησιακή της ετοιμότητα και τη διοικητική της επάρκεια. Ο αριθμός και η ποικιλία των δράσεων επιβεβαιώνουν την αποφασιστικότητα της δημοτικής αρχής να στηρίξει ουσιαστικά την περιφέρεια του Δήμου Κατερίνης, δίνοντας έμφαση στην ισόρροπη ανάπτυξη και στην αποκέντρωση των υπηρεσιών. | | | | | | | | | | |  |  | |  | | |  | |  | | | στοχοι που επιτευχθηκαν  Άμεση συνεργασία με τους Προέδρους των Κοινοτήτων και καθημερινός συντονισμός με τις υπηρεσίες του Δήμου για την ταχεία επίλυση προβλημάτων |  | | συνεργασιεσ - συμπραξεις  Στενή συνεργασία με την Τεχνική Υπηρεσία του Δήμου μας την Πολιτική Προστασία, την Πυροσβεστική και τους προέδρους των Τοπικών Κοινοτήτων | | |  | | αναπτυξη  Πάνω από 320 συνολικά παρεμβάσεις σε όλες τις κοινότητες του Δήμου  170 παρεμβάσεις Αγροτικής Οδοποιίας | | | | | | | | |
|  | | |  | | | | |
| **ΑΝΤΙΔΗΜΑΡΧΙΑ Υπηρεσίας Δόμησης**Κατά το 2024, η Υπηρεσία Δόμησης (ΥΔΟΜ) του Δήμου Κατερίνης ανέπτυξε έντονη δραστηριότητα στον τομέα της πολεοδομικής διαχείρισης, της έκδοσης οικοδομικών αδειών και της ρύθμισης θεμάτων αυθαιρέτων και χρήσεων γης. Συγκεκριμένα, εκδόθηκαν 289 οικοδομικές άδειες με προέγκριση, ενώ διεκπεραιώθηκαν 423 έλεγχοι σε αυθαίρετα και τοπογραφικά, 5.014 θεωρήσεις οικοδομικών αδειών, καθώς και 1.017 διορθώσεις και θεωρήσεις σχετικών εγγράφων. Αντίστοιχα, υλοποιήθηκαν 598 διαδικασίες εισφοράς σε χρήμα και 100 καταγραφές οφειλών από εισφορά σε γη, γεγονός που αναδεικνύει την ουσιαστική συμβολή της υπηρεσίας στη διοικητική τακτοποίηση και την οικονομική ενίσχυση του Δήμου.Στον τομέα του πολεοδομικού σχεδιασμού, η ΥΔΟΜ χειρίστηκε 39 τροποποιήσεις Πολεοδομικού Σχεδίου, 6 άρσεις αναγκαστικής απαλλοτρίωσης, 3 άρσεις ρυμοτομικής απαλλοτρίωσης και 41 διορθωτικές πράξεις εφαρμογής σε οικοδομικά τετράγωνα. Παράλληλα, χορηγήθηκαν 1059 αντίγραφα εγγράφων και συντάχθηκαν 90 εισηγήσεις προς συλλογικά όργανα, ενώ συνεχίζεται η παρακολούθηση 6 συμβάσεων και η υλοποίηση 2 διαγωνισμών ανάθεσης. Στρατηγικής σημασίας έργα, όπως το Ειδικό Πολεοδομικό Σχέδιο, το Τοπικό Πολεοδομικό Σχέδιο και η ψηφιοποίηση του αρχείου της ΥΔΟΜ, βρίσκονται σε εξέλιξη, ενισχύοντας τον αναπτυξιακό και οργανωτικό ρόλο της υπηρεσίας. Ψηφιοποίηση αρχείου ΥΔΟΜ  Σε πλήρη εξέλιξη βρίσκεται η β' φάση ψηφιοποίησης των αρχείων της Υπηρεσίας Δόμησης του Δήμου Κατερίνης, με στόχο την οργάνωση και ψηφιοποίηση του συνόλου των 60.000 πολεοδομικών φακέλων. Ήδη, με την ολοκλήρωση της α' φάσης, έχουν ψηφιοποιηθεί 15.000 φάκελοι, οι οποίοι βρίσκονταν σε ακατάλληλες συνθήκες στον υπόγειο χώρο της Περιφερειακής Ενότητας Πιερίας. Η διαδικασία περιλάμβανε ανασυγκρότηση κατεστραμμένων ή ανοργάνωτων αρχείων, ταξινόμησή τους σε νέους φακέλους, καθαρισμό του χώρου και μεταφορά των εγγράφων σε νέο χώρο του Δήμου Κατερίνης.  Η β’ φάση αφορά τα υπόλοιπα 45.000 αρχεία, τα οποία βρίσκονται ήδη σε χώρο που εξασφαλίστηκε εντός του Δημαρχείου. Η κακή κατάσταση των αρχείων αποτελεί χρόνιο πρόβλημα, που επιβαρύνθηκε όταν η ΥΔΟΜ Κατερίνης ανέλαβε την πολεοδομική εξυπηρέτηση και των Δήμων Δίου-Ολύμπου και Πύδνας-Κολινδρού. Η ολοκλήρωση της ψηφιοποίησης θα προσφέρει ένα πλήρως οργανωμένο, σύγχρονο και προσβάσιμο ψηφιακό αρχείο, ενισχύοντας τη διαφάνεια, την αποδοτικότητα της υπηρεσίας και την εξυπηρέτηση των πολιτών και των επαγγελματιών του κλάδου. Ειδικό Πολεοδομικό Σχέδιο (ΕΠΣ)Το Ειδικό Πολεοδομικό Σχέδιο (ΕΠΣ) για τις παραλιακές περιοχές της Πιερίας αποτελεί ένα κρίσιμο εργαλείο στρατηγικού σχεδιασμού για το Δήμο της Κατερίνης, με στόχο την ορθολογική διαχείριση των χρήσεων γης, την προστασία ευαίσθητων οικολογικών περιοχών και την ενίσχυση της τοπικής οικονομίας. Η μελέτη, που ξεκίνησε τον Δεκέμβριο του 2023 με φορέα υλοποίησης το Υπουργείο Περιβάλλοντος & Ενέργειας και αναθέτουσα αρχή το ΤΕΕ, συνοδεύεται από Στρατηγική Μελέτη Περιβαλλοντικών Επιπτώσεων και Γεωλογική Μελέτη, ενώ προβλέπει και την προσωρινή οριοθέτηση υδατορευμάτων όπου απαιτείται. Κατά τη διάρκεια του 2024 πραγματοποιήθηκαν δύο ενημερωτικές εκδηλώσεις στην αίθουσα Δημοτικού Συμβουλίου του Δημαρχείου Κατερίνης στις οποίες κλήθηκαν να συμμετέχουν οι πρόεδροι των κοινοτήτων του και οι εκπρόσωποι φορέων και συλλόγων του Δήμου Κατερίνης, από τους οποίους ζητήθηκε να υποβάλλουν απόψεις και προτάσεις. Μετά από αυτό το Δημοτικό Συμβούλιο Κατερίνης ενέκρινε ομόφωνα τον Οκτώβριο του 2024 την εισήγηση της δημοτικής αρχής για επιλογή του τρίτου σεναρίου ανάπτυξης, με τροποποιήσεις που ενισχύουν τον ρόλο και την αναπτυξιακή προοπτική του παραλιακού μετώπου του Δήμου. Το ΕΠΣ προβλέπει σαφή κατανομή δραστηριοτήτων, ρύθμιση των χρήσεων γης και δημιουργία υποδομών, διασφαλίζοντας ένα ισχυρό θεσμικό πλαίσιο για τη βιώσιμη ανάπτυξη της περιοχής τα επόμενα 15 χρόνια, με στόχο τη βελτίωση της ποιότητας ζωής, την προστασία του περιβάλλοντος και την ενίσχυση της τοπικής ταυτότητας και οικονομίας. Τοπικό Πολεοδομικό Σχέδιο (ΤΠΣ)Το Τοπικό Πολεοδομικό Σχέδιο (ΤΠΣ) του Δήμου Κατερίνης, του οποίου η μελέτη ξεκίνησε στις 27 Φεβρουαρίου 2024 και προβλέπεται να ολοκληρωθεί σε 18 μήνες, αποτελεί ένα κρίσιμο εργαλείο στρατηγικού σχεδιασμού για την ορθολογική οργάνωση του αστικού και περιαστικού χώρου. Μέσα από τρεις διακριτές φάσεις, επιδιώκεται η θέσπιση ρυθμίσεων που αφορούν τις χρήσεις γης, τους όρους και περιορισμούς δόμησης, τον καθορισμό περιοχών προστασίας ή ανάπτυξης, καθώς και τη δημιουργία Ζωνών Υποδοχής Συντελεστών Δόμησης και ειδικών αστικών κινήτρων. Παράλληλα, θα γίνει καταγραφή και αναγνώριση του υφιστάμενου οδικού δικτύου, οριοθέτηση ρεμάτων και ενσωμάτωση μέτρων αντιμετώπισης της κλιματικής κρίσης και διαχείρισης έκτακτων αναγκών. Καθώς το ΤΠΣ θα καθορίσει το πλαίσιο ανάπτυξης των επόμενων δεκαετιών, είναι καθοριστικής σημασίας η ενεργή συμμετοχή φορέων και πολιτών, οι οποίοι αποτελούν τους άμεσους αποδέκτες των προτεινόμενων ρυθμίσεων. | | | | | | |
|  |  |  | |  |  | |
| στοχοι που επιτευχθηκαν εκδόθηκαν 289 οικοδομικές άδειες  διεκπεραιώθηκαν 423 έλεγχοι σε αυθαίρετα  έγιναν 5.014 θεωρήσεις οικοδομικών αδειών. |  | συνεργασιεσ - συμπραξεις Στενή συνεργασία τόσο με το ΤΕΕ για την Ψηφιοποίηση του Αρχείου της ΥΔΟΜ όσο και τις αναδόχους εταιρίες που υλοποιούν τις μελέτες για το ΤΠΣ και το ΕΠΣ | |  | αναπτυξη Με την ολοκλήρωση των ΕΠΣ και ΤΠΣ διασφαλίζεται ένα ισχυρό θεσμικό πλαίσιο για τη βιώσιμη ανάπτυξη του Δήμου τουλάχιστον για τα επόμενα 15 χρόνια | |

|  |  |  |  |  |  |  |
| --- | --- | --- | --- | --- | --- | --- |
|  | | |  | | | |
| **ΑΝΤΙΔΗΜΑΡΧΙΑ πρασινου**Τομεας περιβαλλοντοςΤο 2024, το Τμήμα Περιβάλλοντος του Δήμου Κατερίνης ανέπτυξε ένα ολοκληρωμένο πρόγραμμα παρεμβάσεων με στόχο την ενίσχυση της αστικής και περιαστικής βιωσιμότητας, την προστασία του φυσικού περιβάλλοντος και τη διασφάλιση της δημόσιας ασφάλειας. Παρά τις αντιξοότητες που σχετίζονται με τον περιορισμένο αριθμό προσωπικού και την ανάληψη νέων αρμοδιοτήτων, η υπηρεσία ανταποκρίθηκε με συνέπεια και αποτελεσματικότητα, δίνοντας προτεραιότητα στην εξυπηρέτηση των δημοτών και στη βελτίωση της καθημερινότητας. Ενδεικτικά, ικανοποιήθηκαν πάνω από 4.000 αιτήματα για απομάκρυνση υπολειμμάτων πρασίνου από οικίες, ενώ η διαχείριση τους απέφερε την παραγωγή άνω των 4.500 m³ θρύμματος, που αξιοποιήθηκε με περιβαλλοντικά ορθό τρόπο.Ιδιαίτερη έμφαση δόθηκε στη φροντίδα του αστικού πρασίνου, με πάνω από 2.000 δέντρα να έχουν κλαδευτεί σε δρόμους, πλατείες και παραλιακές ζώνες του Δήμου. Παράλληλα, με την επιστημονική καθοδήγηση του καθηγητή Θ. Ζάγκα, πραγματοποιήθηκε αξιολόγηση της επικινδυνότητας δέντρων σε κομβικά σημεία όπως το Δημοτικό Πάρκο, με αποτέλεσμα την υλοτομία 102 δέντρων και την ξηρή κλάδευση 200 ακόμη για λόγους ασφάλειας. Οι εργασίες αυτές ενισχύθηκαν από τακτικές παρεμβάσεις κοπής χλοοτάπητα και καθαρισμού κοινόχρηστων χώρων σε όλη την έκταση του Δήμου.Στο πλαίσιο της πρόληψης και της πολιτικής προστασίας, από την 1η Μαΐου έως τις 31 Οκτωβρίου πραγματοποιήθηκαν πάνω από 300 αυτοψίες για την εφαρμογή μέτρων πυροπροστασίας, κατόπιν οδηγιών της Πυροσβεστικής Διάταξης. Παράλληλα, η Αντιδημαρχία Περιβάλλοντος εξασφάλισε για το 2024 τη βεβαίωση “Γαλάζια Σημαία” για πέντε παραλίες του Δήμου (Ολυμπιακή Ακτή, Περίσταση, Παραλία, Καλλιθέα, Κορινό), συμβάλλοντας ουσιαστικά στην αναβάθμιση του τουριστικού προϊόντος και στη διεθνή αναγνωρισιμότητα της περιοχής. Τέλος, ολοκληρώθηκε με επιτυχία η ναυαγοσωστική κάλυψη των ακτών με 18 πύργους και επαρκή θαλάσσια μέσα, ενώ καθ’ όλη τη θερινή περίοδο πραγματοποιούνταν τακτικός καθαρισμός της ακτογραμμής με ειδικά μηχανήματα. Οι παρεμβάσεις του Τμήματος Περιβάλλοντος αποτυπώνουν μια ξεκάθαρη στρατηγική που συνδυάζει την αειφόρο διαχείριση του πρασίνου, την προστασία του φυσικού πλούτου και την ενίσχυση της ποιότητας ζωής των πολιτών. | | | | | |
|  |  |  | |  |  |
| στοχοι που επιτευχθηκαν κλαδεύσεις σε περισσότερα από 2.000 δέντρα σε όλο το πολεοδομικό συγκρότημα  Υλοτομία 102 επικίνδυνων δέντρων στο Πάρκο της Κατερίνης και ξηρή κλάδευση 200 ακόμη |  | συνεργασιεσ - συμπραξεις Στενή συνεργασία με τις συνυπεύθυνες αντιδημαρχίες για την αναβάθμιση του τουριστικού προϊόντος του Δήμου μας | |  | αναπτυξη Ακολουθήθηκε μία στρατηγική μια ξεκάθαρη στρατηγική που συνδυάζει την αειφόρο διαχείριση του πρασίνου, την προστασία του φυσικού πλούτου και την ενίσχυση της ποιότητας ζωής των πολιτών |
|  | | |  | | | |
| **ΑΝΤΙΔΗΜΑΡΧΙΑ καθαριοτητασ**Το 2024, η Αντιδημαρχία Καθαριότητας του Δήμου Κατερίνης υλοποίησε ένα εκτεταμένο πρόγραμμα δράσεων με έμφαση στην αποκομιδή, την ανακύκλωση, τη διαχείριση ειδικών ρευμάτων αποβλήτων και την προστασία της δημόσιας υγείας. Πραγματοποιήθηκε καθημερινή αποκομιδή οικιακών απορριμμάτων και ανακυκλώσιμων υλικών σε όλη την επικράτεια του Δήμου, ενώ τέθηκε σε εφαρμογή το πρόγραμμα συλλογής βιοαποβλήτων μέσω των καφέ κάδων, το οποίο ανέδειξε την Κατερίνη πρώτη στην Κεντρική Μακεδονία σε ποσότητα συλλογής οργανικών απορριμάτων. Παράλληλα, συνεχίστηκε η αποκομιδή ογκωδών, αποβλήτων εκσκαφών και κατεδαφίσεων από τις δημοτικές δραστηριότητες, καθώς και ειδικών ρευμάτων όπως ΑΗΗΕ, ΟΤΚΖ, ενδύματα, έλαια και απόβλητα ζώων.Ιδιαίτερη βαρύτητα δόθηκε στον καθαρισμό του δημόσιου χώρου, με σάρωση οδών, καθαρισμούς πλατειών, δημοτικών κτιρίων και κοινοχρήστων χώρων, ενώ αντιμετωπίστηκαν και περιπτώσεις ανεξέλεγκτης απόθεσης αποβλήτων αυτεπάγγελτα ή έπειτα από καταγγελίες. Πραγματοποιήθηκαν καθαρισμοί σε ιδιωτικά ακίνητα με επικίνδυνες συνθήκες, κατόπιν εισαγγελικής εντολής, ενώ το Τμήμα συνεισέφερε καθοριστικά και σε έκτακτα καιρικά φαινόμενα, παρέχοντας μηχανολογικό εξοπλισμό και προσωπικό. Παράλληλα, υποστήριξε όλες τις δημοτικές εκδηλώσεις με κάλυψη καθαριότητας, τοποθέτηση κάδων και βοηθητικών υποδομών.Η διοικητική λειτουργία του Τμήματος ενισχύθηκε μέσω εβδομαδιαίου προγραμματισμού εργασιών, καθημερινών αυτοψιών από επόπτες, ψηφιακής παρακολούθησης ποσοτήτων και εξυπηρέτησης των πολιτών μέσω τηλεφωνικού κέντρου. Υλοποιήθηκαν δράσεις περιβαλλοντικής εκπαίδευσης σε σχολεία, συντάχθηκαν μελέτες για προμήθειες και παρακολουθήθηκαν οι προγραμματισμένες συμβάσεις, όπως αυτή για το απορριμματοφόρο και τις έξυπνες γωνιές ανακύκλωσης (πρόγραμμα “Αντώνης Τρίτσης”). Ιδιαίτερη προσοχή δόθηκε και στην υγεία και ασφάλεια των εργαζομένων, με τακτική παροχή Μέσων Ατομικής Προστασίας και βελτίωση των υποδομών εργασίας. Η Αντιδημαρχία Καθαριότητας του Δήμου Κατερίνης απέδειξε, και φέτος, τον κομβικό της ρόλο στη διατήρηση της δημόσιας υγιεινής, την περιβαλλοντική ευαισθητοποίηση και την παροχή υψηλού επιπέδου καθημερινών υπηρεσιών στους δημότες. | | | | | |
|  |  |  | |  |  |
| στοχοι που επιτευχθηκαν Τέθηκε σε εφαρμογή το πρόγραμμα συλλογής βιοαποβλήτων μέσω των καφέ κάδων |  | συνεργασιεσ - συμπραξεις Δράσεις περιβαλλοντικής εκπαίδευσης σε σχολεία σε συνεργασία με τη Διεύθυνσης Πρωτοβάθμιας Εκπαίδευσης | |  | αναπτυξη Πρώτος Δήμος στην Κεντρική Μακεδονία σε ποσότητα συλλογής οργανικών απορριμάτων |
|  | | |  | | | |
| **ΑΝΤΙΔΗΜΑΡΧΙΑ κοινωνικησ προστασιασ**Πρόγραμμα “Βοήθεια στο Σπίτι”Το πρόγραμμα «Βοήθεια στο Σπίτι» στήριξε ουσιαστικά ηλικιωμένους και άτομα με αναπηρίες, προσφέροντας υπηρεσίες όπως κοινωνική υποστήριξη (525 άτομα), νοσηλευτική φροντίδα (1.068 παρεμβάσεις), καθαριότητα οικίας, αγορές ειδών πρώτης ανάγκης, σίτιση, κοινωνικές έρευνες και διαμεσολάβηση με φορείς. Από τον Ιανουάριο έως τον Δεκέμβριο του 2024 εξυπηρετήθηκαν συνολικά 596 ωφελούμενοι, με 2.896 παρεμβάσεις.Κοινωνικό Ιατρείο Δήμου ΚατερίνηςΤο Κοινωνικό Ιατρείο αποτελεί μια δομή-πυλώνα υγειονομικής φροντίδας για άτομα που πληρούν κοινωνικά κριτήρια (άνεργοι, ανασφάλιστοι, Ρομά, ΑΜΕΑ, πρόσφυγες κ.ά.). Οι συνολικοί ωφελούμενοι ήταν 1.415 εκ των οποίων οι 497 ήταν νέες εγγραφές και οι συνεχιζόμενοι 918. Οι υπηρεσίες περιλάμβαναν 3.854 συνταγογραφήσεις, 732 εξετάσεις, 1.173 νοσηλευτικές πράξεις και 648 παραπομπές σε φορείς υγείας. Επιπλέον, πραγματοποιήθηκε δράση ευαισθητοποίησης για τη δωρεά μυελού των οστών σε συνεργασία με το σωματείο SAVE M.OΡ.Α.Σ.Κέντρο Συμβουλευτικής Υποστήριξης ΓυναικώνΤο Κέντρο υποστήριξε γυναίκες-θύματα βίας και πολλαπλών διακρίσεων, πολλαπλή στήριξη, με απόλυτο σεβασμό στο απόρρητο. Το σύνολο εξυπηρετούμενων γυναικών για το έτος 2024 έφτασε τις 89 εκ των οποίων οι 20 είναι συνεχιζόμενες και οι 61 ήταν νέες υποδοχές. Κατά τη διάρκεια του έτους έγιναν 27 Δράσεις ευαισθητοποίησης και 94 Δικτυώσεις με φορείς. Ενδεικτικές Δράσεις Ευαισθητοποίησης:Εκπαιδευτικές παρεμβάσεις σε 15 σχολικές μονάδες.Παρουσία στις 13η ΕΒΕΠ και δράσεις σε πλατείες, συλλόγους και ΤΟΜΥ.Συμμετοχή στην Παγκόσμια Ημέρα της Γυναίκας (08/03) με εκδηλώσεις και ζωντανή κάλυψη.Εκδήλωση σε συνεργασία με το Τμήμα Ενδοοικογενειακής Βίας της ΕΛΑΣ στις 22/11/2024Παρουσία στο Α’ ΚΑΠΗ, στον Ποντιακό Σύλλογο «Παναγία Σουμελά», στην Olympus Watch και σε πολλές ακόμα τοπικές πρωτοβουλίες. Τμήμα Μέριμνας Τρίτης Ηλικίας και ΚΑΠΗ  Το Τμήμα Μέριμνας Τρίτης Ηλικίας του Δήμου Κατερίνης συνέχισε με συνέπεια και φροντίδα την υποστήριξη των ατόμων μεγαλύτερης ηλικίας, ενισχύοντας την κοινωνική ένταξη, την ενεργό γήρανση και την ποιότητα ζωής τους. Συγκεκριμένα:   * Λειτουργία τριών ΚΑΠΗ στις Δημοτικές Ενότητες του Δήμου, με συνολικά 701 εγγεγραμμένα μέλη. Τα ΚΑΠΗ λειτούργησαν ως πυρήνες κοινωνικής ζωής και υποστήριξης, προσφέροντας καθημερινή φιλοξενία, δραστηριότητες και υπηρεσίες. * Διοργάνωση πολιτιστικών και κοινωνικών εκδηλώσεων (χοροί, εκδρομές, θεατρικές παραστάσεις), προάγοντας την κοινωνικοποίηση και την ψυχαγωγία των μελών. * Λειτουργία εργαστηρίων δημιουργικής απασχόλησης (π.χ. ζωγραφική, χειροτεχνία, γυμναστική), τα οποία ενίσχυσαν την αυτοέκφραση και την ενεργό συμμετοχή. * Συνεργασία με φορείς υγείας, για τη διενέργεια ενημερωτικών εκδηλώσεων, προληπτικών εξετάσεων και δράσεων ευαισθητοποίησης για θέματα υγείας που αφορούν την Τρίτη Ηλικία. * Πρόγραμμα επισκέψεων κατ’ οίκον, για την υποστήριξη μοναχικών ηλικιωμένων που δυσκολεύονται να μετακινηθούν. * Ενίσχυση του ρόλου των ΚΑΠΗ ως σημείων αναφοράς για την παροχή υποστήριξης και πληροφόρησης σε θέματα που αφορούν την κοινωνική πρόνοια, τα δικαιώματα των ηλικιωμένων και τις παροχές του Δήμου. * Η συνέχιση και αναβάθμιση αυτών των δράσεων αποτέλεσε προτεραιότητα του Δήμου, με στόχο τη δημιουργία μιας πόλης φιλικής προς τους ηλικιωμένους, όπου η εμπειρία, η σοφία και η ενεργή παρουσία των ανθρώπων της Τρίτης Ηλικίας αναγνωρίζονται και αξιοποιούνται ουσιαστικά.   Κατά το έτος 2024, το Ιατρείο του ΚΑΠΗ Δήμου Κατερίνης παρείχε ουσιαστικές υπηρεσίες πρωτογενούς και δευτερογενούς πρόληψης σε συνεργασία με την παθολόγο ιατρό κ. Τατόλα Βάια, εκτελώντας συνολικά 5.358 πράξεις. Οι υπηρεσίες περιλάμβαναν συνταγογραφήσεις, παραπεμπτικά, ιατρική παρακολούθηση, αιματολογικές μετρήσεις, εμβολιασμούς και ενεσοθεραπείες, καθώς και προληπτικούς ελέγχους ακοής και σακχάρου σε όλα τα ΚΑΠΗ του Δήμου και σε δημόσιους χώρους. Ξεχωρίζει η μαζική συμμετοχή 196 πολιτών σε δράση προληπτικού ελέγχου στην Πλατεία Ελευθερίας.  Επιπλέον, σε καθημερινή βάση παρέχονται υπηρεσίες όπως μέτρηση ζωτικών σημείων, εκπαίδευση ασθενών στη λήψη φαρμάκων, φροντίδα μικροτραυματισμών και εξυπηρέτηση ραντεβού σε δημόσιες και ιδιωτικές δομές. Η συνεργασία με τα ΚΗΦΗ, το Κοινωνικό Ιατρείο και την Κοινωνική Υπηρεσία ενίσχυσε την παροχή φροντίδας και την ενημέρωση των ηλικιωμένων μέσα από στοχευμένες ομιλίες για εμβολιασμούς, πρόληψη άνοιας, προστασία από καύσωνα και πρώτες βοήθειες.  Κεντρο ημερήσιας Φροντιδας (ΚΗΦΗ)  Το Κέντρο Ημερήσιας Φροντίδας Ηλικιωμένων (ΚΗΦΗ) Δήμου Κατερίνης, κατά τη διάρκεια του έτους 2024, προσέφερε σημαντικές υπηρεσίες σε 14 φιλοξενούμενα άτομα, εστιάζοντας στην υγειονομική φροντίδα, την ενίσχυση της νοητικής και σωματικής υγείας, την κοινωνικοποίηση και τη διασύνδεση με την κοινότητα. Παρείχε συστηματικά νοσηλευτικές υπηρεσίες (έλεγχοι πίεσης, σακχάρου, ενεσοθεραπείες, προγραμματισμός εξετάσεων και επισκέψεων σε νοσοκομεία και εργαστήρια), ενώ παράλληλα οργάνωσε πλήθος δραστηριοτήτων νοητικής ενδυνάμωσης, κινησιοθεραπείας, ψυχαγωγίας και δημιουργικής απασχόλησης.  Το ΚΗΦΗ ενίσχυσε τη δικτύωσή του μέσω συνεργασιών με τοπικούς φορείς (ΚΑΠΗ, ΤΟΜΥ, Κέντρα Συμβουλευτικής, σχολεία), συμμετείχε σε δράσεις εθελοντισμού και επετειακές εκδηλώσεις, τίμησε παγκόσμιες ημέρες και προσέφερε εξωτερικές εξορμήσεις. Ειδική έμφαση δόθηκε στην αλληλεπίδραση με παιδιά (8ο Νηπιαγωγείο Κατερίνης, Βρεφονηπιακός Σταθμός Περίστασης), στην πρόληψη της υγείας (π.χ. αντιγριπικός εμβολιασμός, Alzheimer) και στην ψυχοσυναισθηματική υποστήριξη των ωφελούμενων μέσω διαθεματικών προσεγγίσεων. Οι δράσεις αυτές ενίσχυσαν την ποιότητα ζωής των ηλικιωμένων και συνέβαλαν στη διατήρηση της αυτονομίας και της αξιοπρέπειάς τους.  ΚΕΝΤΡΟ ΚΟΙΝΟΤΗΤΑΣ  Το Κέντρο κοινότητας διεκπεραίωσε κατά το έτος 2024 συνολικά 6.671 αιτήματα συνδημοτών μας, ενώ το παράρτημα Ρομά του Κέντρου κοινότητας εξυπηρετεί 480 ωφελούμενους. Το Κέντρο Κοινότητας, το οποίο φιλοξενούνταν σε μισθωμένο κατάστημα, μετεγκαταστάθηκε το 2024 σε νέο σύγχρονο χώρο στον ισόγειο του Δημαρχείου ενώ παράρτημα ΡΟΜΑ μετεγκαταστάθηκε στο χώρο του Κοινωνικού Ιατρείου στο Παλιό Νοσοκομείο. | | | | | |
|  |  |  | |  |  |
| στοχοι που επιτευχθηκαν Συνέχιση και αναβάθμιση των δράσεων τις αντιδημαρχίας με συνεχή αύξηση του αριθμού των οφελουμένων |  | συνεργασιεσ - συμπραξεις Ενίσχυση των δικτυώσεων των Δομών της Αντιδημαρχίας του μέσω συνεργασιών με δημόσιες υπηρεσίες και τους τοπικούς φορείς (σχολεία, δημόσιες υπηρεσίες και πολιτιστικούς συλλόγους) | |  | αναπτυξη Ενίσχυση των υπηρεσιών πρωτοβάθμιας φροντίδας υγείας και κοινωνικής μέριμνας  Αναβάθμιση υποδομών των κοινωνικών δομών |

|  |  |  |  |  |  |  |
| --- | --- | --- | --- | --- | --- | --- |
|  | | |  | | | |
| **ΑΝΤΙΔΗΜΑΡΧΙΑ Διοικητικών Υπηρεσιών**  Η Αντιδημαρχία Διοικητικών Υπηρεσιών προχώρησε το έτος 2024 σε σημαντικές παρεμβάσεις που ενισχύουν τη λειτουργικότητα και τον εκσυγχρονισμό των δημοτικών δομών. Μία από τις πρώτες ενέργειες ήταν η μεταφορά του ΚΕΠ Κατερίνης στο φυσικό του χώρο στο Δημαρχείο, διευκολύνοντας την εξυπηρέτηση των πολιτών στο κέντρο της πόλης, καθώς και η λειτουργία παραρτήματος ΚΕΠ στην Περιφέρεια, το οποίο, με προσωπικό και εξοπλισμό από το 0253 ΚΕΠ. Το 0253 ΚΕΠ μάλιστα κατέλαβε τη 2η θέση πανελλαδικά σε αριθμό εξυπηρετούμενων περιστατικών.  Παράλληλα, πραγματοποιήθηκε εκσυγχρονισμός των Περιφερειακών ΚΕΠ σε Ρητίνη, Μοσχοχώρι, Καλλιθέα, Παλαιό Κεραμίδι και Κορινό. Τα τρία πρώτα παραδόθηκαν μέσα στο 2024 και τα υπόλοιπα στις αρχές του 2025. Οι παρεμβάσεις αυτές ενισχύουν σημαντικά την αποκεντρωμένη παροχή υπηρεσιών στους δημότες των κοινοτήτων.  Έμφαση δόθηκε επίσης στην οργάνωση και ψηφιοποίηση των φυσικών αρχείων του Δήμου. Με πρωτοβουλία της Αντιδημαρχίας, ορίστηκε επιτροπή από κάθε υπηρεσία και ξεκίνησε η καταγραφή και τακτοποίηση των αρχείων που βρίσκονταν σε άσχημες συνθήκες. Με την υποστήριξη του Τεχνικού Επιμελητηρίου, ξεκίνησε πρόωρα η ψηφιοποίηση 15.000 αρχείων της Πολεοδομίας, έργο που υλοποιείται σε διαμορφωμένους χώρους του Δημαρχείου χωρίς επιπλέον κόστος.  Τέλος, έγιναν σημαντικές ενέργειες στον εκσυγχρονισμό της εσωτερικής λειτουργίας του Δήμου, όπως η προετοιμασία για την ηλεκτρονική διακίνηση εγγράφων με στόχο την πλήρη εφαρμογή από το 2025. Στο Ληξιαρχείο, η συνένωση των δύο πρωτοκόλλων οδήγησε σε εξοικονόμηση ανθρώπινων πόρων και βελτίωση της καθημερινής λειτουργίας της υπηρεσίας, αποδεικνύοντας τη σημασία της ορθολογικής διοίκησης..  τμημα διοικητικησ μεριμνασ  Κατά το έτος 2024, το Τμήμα Διοικητικής Μέριμνας προχώρησε στη συστηματική ενίσχυση της ψηφιακής λειτουργίας των υπηρεσιών του Δήμου, αξιοποιώντας τις υφιστάμενες εφαρμογές για τη διαχείριση των εισερχομένων εγγράφων. Μετά από σχετική ενημέρωση όλων των προϊσταμένων των υπηρεσιών και αυτοτελών τμημάτων, επιτεύχθηκε πλήρης υιοθέτηση της διαδικασίας ηλεκτρονικής χρέωσης εγγράφων. Πλέον, κάθε προϊστάμενος έχει τη δυνατότητα να καταγράφει και να αναθέτει ηλεκτρονικά τα έγγραφα στους αντίστοιχους υπαλλήλους, διασφαλίζοντας έτσι τη διαφάνεια και την ιχνηλασιμότητα σε κάθε στάδιο της διακίνησης εγγράφων. Με αυτό τον τρόπο, είναι δυνατή η άμεση παρακολούθηση της πορείας κάθε αιτήματος και εγγράφου εντός των δημοτικών υπηρεσιών.  Επιπλέον, η πλειονότητα των υπηρεσιών και αυτοτελών τμημάτων του Δήμου ολοκληρώνει πλέον τις διαδικασίες της ηλεκτρονικά, ενημερώνοντας το σύστημα πρωτοκόλλου για την εξέλιξη και αποστολή των απαντήσεων. Το 2024 πρωτοκολλήθηκαν συνολικά 46.663 εισερχόμενα έγγραφα, ενώ πραγματοποιήθηκε η διαχείριση και επίδοση τόσο αυτών όσο και των εγγράφων της Διεύθυνσης Οικονομικών, ιδιαίτερα σε ζητήματα κατασχέσεων και άρσεων. Αποστάλθηκαν επίσης χιλιάδες ειδοποιήσεις οφειλών από την ταμειακή υπηρεσία και το τμήμα εσόδων. Σημαντική πρόοδος σημειώθηκε και στον περιορισμό της χρήσης φυσικού χαρτιού, με μείωση άνω του 90%, γεγονός που οδήγησε και στην εξοικονόμηση εξόδων αποστολής, καθώς πλέον εκτυπώνονται μόνο τα αιτήματα που υποβάλλονται δια ζώσης και χρήζουν επίσημης πρωτοκόλλησης.  τμημα διοικητικησ καταστασησ και ληξιαρχειου  Κατά το 2024, το Τμήμα Δημοτικής Κατάστασης και Ληξιαρχείου ανταποκρίθηκε με συνέπεια στον αυξημένο όγκο αιτημάτων των δημοτών, επιδεικνύοντας υψηλό επίπεδο οργάνωσης και εξυπηρέτησης. Συνολικά, χρεώθηκαν στο γενικό πρωτόκολλο του Δήμου 3.547 έγγραφα που αφορούσαν ποικίλες διοικητικές πράξεις όπως αιτήσεις για πιστοποιητικά, βεβαιώσεις, διαγραφές, μεταδημοτεύσεις και διορθώσεις στοιχείων, που υποβλήθηκαν είτε μέσω ΚΕΠ, είτε αυτοπροσώπως είτε ψηφιακά μέσω gov.gr. Μεταξύ άλλων, εξετάστηκαν 771 αιτήματα για έκδοση πλησιεστέρων συγγενών, 1.388 για βεβαίωση μόνιμης κατοικίας και 1.664 για διάφορα πιστοποιητικά. Επιπλέον, εκδόθηκαν 2.417 αποφάσεις Δημάρχου, εκ των οποίων 894 αφορούσαν δημιουργία νέων οικογενειακών μερίδων και 1.523 σχετίζονταν με μεταδημοτεύσεις, εγγραφές, διαγραφές και διορθώσεις στοιχείων. Η υπηρεσία ανταποκρίθηκε επίσης σε πλήθος αυτεπάγγελτων αναζητήσεων και συνεργάστηκε καθημερινά με δημόσιους και διεθνείς φορείς για την επίλυση θεμάτων οικογενειακής κατάστασης των δημοτών.  Παράλληλα, οι υπηρεσίες του Ληξιαρχείου κατέγραψαν και διεκπεραίωσαν μεγάλο αριθμό πράξεων ζωής και διοικητικών διαδικασιών, επιβεβαιώνοντας τον κρίσιμο ρόλο τους στην εξυπηρέτηση του πολίτη. Καταχωρήθηκαν 345 γεννήσεις, 233 γάμοι, 733 θάνατοι, 349 εκθέσεις και 73 σύμφωνα συμβίωσης. Επιπλέον, εκδόθηκαν 259 άδειες γάμου, τελέστηκαν 123 πολιτικοί γάμοι και διεκπεραιώθηκαν 140 αιτήματα διαζυγίων, 60 για κτήση ιθαγένειας, 37 αναγνωρίσεις, 94 διορθώσεις με εντολή Ληξιάρχου και 3 υιοθεσίες. Ιδιαίτερη βαρύτητα δόθηκε επίσης στα 1.030 αιτήματα για ονοματοδοσία και ισάριθμα για βάπτιση. Αξιοσημείωτη είναι η απόλυτη ανταπόκριση σε 6.003 αιτήματα που διαβιβάστηκαν από ΚΕΠ σε όλη την Ελλάδα και το εξωτερικό, γεγονός που αναδεικνύει την αποτελεσματικότητα, τον ψηφιακό μετασχηματισμό και τον εξωστρεφή χαρακτήρα της υπηρεσίας.  ΤΜΗΜΑ προγραμματισμου  Κατά το έτος 2024, το Τμήμα Προγραμματισμού του Δήμου Κατερίνης υλοποίησε ένα ευρύ φάσμα δράσεων στρατηγικής σημασίας, ενισχύοντας τον αναπτυξιακό και εξωστρεφή χαρακτήρα του Δήμου. Ξεκίνησε με τη διοργάνωση διαβούλευσης για την επικαιροποίηση της Στρατηγικής Βιώσιμης Αστικής Ανάπτυξης, προαπαιτούμενο για την υποβολή χρηματοδοτικής πρότασης. Ακολούθως, επιτεύχθηκε η ένταξη πρότασης ύψους 5,592 εκ. ευρώ στο ΕΣΠΑ Κεντρικής Μακεδονίας για την ανάπλαση του κεντρικού πεζοδρόμου και της Πλατείας Ελευθερίας. Παράλληλα, ολοκληρώθηκε το ευρωπαϊκό πρόγραμμα BREED για την κοινωνική οικονομία, με δημόσια εκδήλωση παρουσία τοπικών και θεσμικών φορέων. Ιδιαίτερη προβολή έλαβε η βραβευμένη μελέτη New European Bauhaus του Δήμου, η οποία παρουσιάστηκε σε πολλαπλά ευρωπαϊκά και εθνικά fora, μεταξύ των οποίων και ενώπιον στελεχών της Ευρωπαϊκής Επιτροπής (DG REGIO), επιβεβαιώνοντας τον πρωτοποριακό χαρακτήρα των παρεμβάσεων του Δήμου στον τομέα της βιώσιμης αστικής ανάπτυξης.  Επιπλέον, ο Δήμος ενίσχυσε τη διεθνή του παρουσία αποκτώντας την ιδιότητα μέλους στον διεθνή οργανισμό ICLEI και συμμετέχοντας ενεργά σε δίκτυα και κοινότητες πρακτικής της Ευρωπαϊκής Επιτροπής. Στο πλαίσιο της στρατηγικής ορθολογικής διαχείρισης πόρων, το Τμήμα προχώρησε σε καταγραφή των συμμετοχών του Δήμου σε δίκτυα πόλεων, αποχωρώντας από όσα δεν παρείχαν μετρήσιμα οφέλη. Παράλληλα, ολοκληρώθηκαν και έκλεισαν προγράμματα της Ευρωπαϊκής Επιτροπής, όπως τα “Token” και “ETAPAS”, ενώ συνεχίστηκε η παρακολούθηση των τακτικών διαδικασιών στρατηγικού σχεδιασμού, στόχευσης και προγραμματισμού. Με τη συνολική του δράση, το Τμήμα Προγραμματισμού συνέβαλε ουσιαστικά στην ενίσχυση της αναπτυξιακής δυναμικής του Δήμου Κατερίνης, διασφαλίζοντας χρηματοδοτήσεις, ενισχύοντας τη διαφάνεια και επιβεβαιώνοντας τον ρόλο του Δήμου ως σύγχρονου και ενεργού ευρωπαϊκού εταίρου.  ΚεΠ  Κατά το 2024, τα Κέντρα Εξυπηρέτησης Πολιτών (ΚΕΠ) του Δήμου Κατερίνης επιβεβαίωσαν τη σταθερά υψηλή παραγωγικότητά τους, με πρωταγωνιστή το ΚΕΠ 0253 (κεντρικό ΚΕΠ), το οποίο κατέλαβε τη 2η θέση πανελλαδικά σε σύνολο 1.038 ΚΕΠ, σύμφωνα με τα επίσημα στατιστικά της εφαρμογής e-kep. Συνολικά διεκπεραιώθηκαν 57.629 υποθέσεις το 2024, ενώ μόνο κατά τον Δεκέμβριο καταγράφηκαν 4.100 υποθέσεις, παρ’ ότι σημειώθηκε προσωρινή πτώση παραγωγικότητας τον Οκτώβριο λόγω της μεταστέγασης στο νέο, ανακαινισμένο χώρο του Δημαρχείου. Η εξυπηρέτηση των πολιτών συνεχίστηκε απρόσκοπτα, με τις προσωρινές τεχνικές δυσκολίες να επηρεάζουν ελάχιστα τη συνολική απόδοση.  Σημαντική εξέλιξη αποτέλεσε η έναρξη λειτουργίας παραρτήματος του ΚΕΠ 0253 (0253Π) από τις 2 Δεκεμβρίου 2024, στο κτήριο της Περιφερειακής Ενότητας Πιερίας, το οποίο συνέβαλε ήδη με 3.454 υποθέσεις έως τις 30/4/2025. Παράλληλα, τα περιφερειακά ΚΕΠ της Παραλίας, Κορινού, Ελαφίνας, Ρητίνης και Πέτρας διεκπεραίωσαν συνολικά 5.039 υποθέσεις την ίδια περίοδο. Συνολικά όλα τα ΚΕΠ του Δήμου διεκπεραίωσαν πάνω από 70.000 υποθέσεις μέσα στο 2024. Αξιοσημείωτη είναι η συμβολή του ανθρώπινου δυναμικού των ΚΕΠ, καθώς παρά τον περιορισμένο αριθμό υπαλλήλων, ιδίως στα μικρότερα ΚΕΠ, διατήρησαν υψηλό επίπεδο εξυπηρέτησης, ενισχύοντας έμπρακτα τη σχέση εμπιστοσύνης κράτους - πολίτη.  Τμημα στηριξης αιρετών  Κατά τη διάρκεια του 2024, το Τμήμα Στήριξης Αιρετών του Δήμου Κατερίνης συνέβαλε καθοριστικά στην εύρυθμη και αποδοτική λειτουργία των θεσμικών οργάνων του Δήμου. Συγκεκριμένα, παρείχε διοικητική και γραμματειακή υποστήριξη σε 71 συνεδριάσεις της Δημοτικής Επιτροπής, από τις οποίες προέκυψαν 914 αποφάσεις, καθώς και σε 50 συνεδριάσεις του Δημοτικού Συμβουλίου, με 404 ληφθείσες αποφάσεις. Η συμβολή του Τμήματος ήταν ουσιαστική στην προετοιμασία των συνεδριάσεων, τη σύνταξη και δημοσίευση των αποφάσεων, την τήρηση των πρακτικών και τη διασφάλιση της διαφάνειας και της νομιμότητας.  Παράλληλα, το Τμήμα υποστήριξε αποτελεσματικά και τη λειτουργία του Υπηρεσιακού Συμβουλίου, το οποίο συνεδρίασε 11 φορές και εξέδωσε 114 αποφάσεις, κυρίως για υπηρεσιακά ζητήματα του ανθρώπινου δυναμικού του Δήμου. Με συνέπεια, επαγγελματισμό και αίσθημα ευθύνης, το Τμήμα Στήριξης Αιρετών ενίσχυσε τον θεσμικό ρόλο των αιρετών οργάνων, εξασφαλίζοντας την απρόσκοπτη λειτουργία τους και υποστηρίζοντας τη δημοκρατική διακυβέρνηση και την εύρυθμη διοίκηση του Δήμου Κατερίνης.  Τμήμα Διαχείρισης Ανθρώπινου Δυναμικού  Κατά το έτος 2024, το Τμήμα Διαχείρισης Ανθρώπινου Δυναμικού του Δήμου Κατερίνης πέρα από τις Αρµοδιότητες σε θέµατα ανάπτυξης ανθρώπινου δυναµικού του Δήμου υλοποίησε με επιτυχία το Ετήσιο Πλάνο Προσλήψεων Προσωπικού Ορισμένου Χρόνου, ανταποκρινόμενο στις αυξημένες ανάγκες στελέχωσης των υπηρεσιών του Δήμου. Συνολικά πραγματοποιήθηκαν 291 προσλήψεις, εκ των οποίων 243 με συμβάσεις ιδιωτικού δικαίου ορισμένου χρόνου (ΙΔΟΧ) και 48 με συμβάσεις έργου. Η μέση διάρκεια των συμβάσεων ανήλθε σε 9,3 μήνες, καλύπτοντας ουσιαστικές ανάγκες λειτουργίας σε τομείς όπως η κοινωνική πρόνοια, η καθαριότητα, η τεχνική υποστήριξη και η προστασία του περιβάλλοντος.  Ιδιαίτερη βαρύτητα δόθηκε στην υλοποίηση εξειδικευμένων προγραμμάτων. Στο πλαίσιο του προγράμματος απασχόλησης ατόμων ηλικίας 55-67 ετών προσλήφθηκαν 99 εργαζόμενοι ΙΔΟΧ, ενώ μέσω του προγράμματος Πυρασφάλειας ενισχύθηκε ο Δήμος με 16 ακόμη προσλήψεις ΙΔΟΧ. Το Τμήμα διασφάλισε τη διαφάνεια, την τήρηση των χρονοδιαγραμμάτων και των νομικών διαδικασιών, συμβάλλοντας στην αποτελεσματική στελέχωση των υπηρεσιών και στην ενίσχυση της επιχειρησιακής ετοιμότητας του Δήμου. | | | | | |
|  |  |  | |  |  |
| στοχοι που επιτευχθηκαν  Μεταφορά του ΚΕΠ Κατερίνης στο φυσικό του χώρο στο Δημαρχείο,  Λειτουργία παραρτήματος ΚΕΠ στο κτίριο της Περιφέρειας |  | συνεργασιεσ - συμπραξεις  Συνεργασία με το ΤΕΕ για την ψηφιοποίηση των αρχείων της Πολεοδομίας | |  | αναπτυξη  Το κεντρικό ΚΕΠ του Δήμου Κατερίνης κατέλαβε τη 2η θέση πανελλαδικά σε σύνολο 1.038 ΚΕΠ, σύμφωνα με τα επίσημα στατιστικά της εφαρμογής e-kep.  Συνολικά στο ΚΕΠ αυτό διεκπεραιώθηκαν 57.629 υποθέσεις το 2024 |

|  |  |  |  |  |  |
| --- | --- | --- | --- | --- | --- |
|  | | |  | | |
| **ΑΝΤΙΔΗΜΑΡΧΙΑ τεχνικων υπηρεσιών**  Κατά τη διάρκεια του 2024, η Διεύθυνση Τεχνικών Υπηρεσιών του Δήμου Κατερίνης έθεσε ως προτεραιότητα την επιτάχυνση και ολοκλήρωση έργων τα οποία, ενώ είχαν εξασφαλισμένη χρηματοδότηση, τα προηγούμενα χρόνια είχαν καθυστερήσει ή εγκαταλειφθεί, με άμεσο κίνδυνο να απενταχθούν ή να χαθούν πολύτιμοι πόροι.  Με συντονισμένες ενέργειες, τεχνική ωριμότητα και συστηματική παρακολούθηση, προχώρησε η απεμπλοκή αυτών των έργων, η δημοπράτηση και επανεκκίνηση τους, ενισχύοντας την απορροφητικότητα χρηματοδοτικών εργαλείων και τη συνολική αποτελεσματικότητα της Τεχνικής Υπηρεσίας.  Συντηρήσεις και Τεχνικές Παρεμβάσεις σε Σχολικές Μονάδες  Στο πλαίσιο της διαρκούς μέριμνας για τη βελτίωση των υποδομών εκπαίδευσης, κατά το 2024 πραγματοποιήθηκαν εργασίες επισκευών και τεχνικών παρεμβάσεων σε σχολικά συγκροτήματα του Δήμου Κατερίνης, με έμφαση σε αποκαταστάσεις στεγών, αντικαταστάσεις υδρορροών (λούκια) και λοιπές αναγκαίες τεχνικές παρεμβάσεις. Ενδεικτικά:   * **Προσχολική Αγωγή:** Βρεφονηπιακός Σταθμός Βατάν Παιδικός Σταθμός Κεραμιδίου * **Δημοτικά Σχολεία:** 9ο, 10ο, 11ο Δημοτικά Σχολεία Κατερίνης, Δημοτικό Σχολείο Βρύας, Κεραμιδίου καιΠαραλίας * **Γυμνάσια:** 1ο, 2ο, 4ο, 7ο Γυμνάσιο Κατερίνης, Γυμνάσιο Κορινού * **Λύκεια:** 2ο, 3ο, 4ο, 5ο Γενικό Λύκειο Κατερίνης, Λύκειο Κορινού  **Επαγγελματική Εκπαίδευση:** Δημόσιο ΙΕΚ Κατερίνης   Οι παρεμβάσεις αυτές συνέβαλαν καθοριστικά στη διατήρηση της λειτουργικότητας και της ασφάλειας των σχολικών υποδομών, εξασφαλίζοντας καλύτερες συνθήκες για μαθητές και εκπαιδευτικούς.  ΣΥΜΒΑΣΕΙΣ ΠΡΟΜΗΘΕΙΩΝ  Υλοποιήθηκαν 47 συμβάσεις συνολικού ποσού 605.706,69€ με ΦΠΑ και 43 συμβάσεις εργασιών - υπηρεσιών ποσού 711.752,25€ με ΦΠΑ.  ΕΡΓΑ ΠΟΥ ΕΝΤΑΧΘΗΚΑΝ ΣΤΟ ΤΕΧΝΙΚΟ ΠΡΟΓΡΑΜΜΑ ΚΑΙ ΟΛΟΚΛΗΡΩΘΗΚΑΝ ΤΟ 2024:  1. Συντήρηση και επισκευή αθλητικών χώρων Δ.Ε. Κατερίνης: 50.000€ (με ΦΠΑ) – Γήπεδο Ανδρομάχης, Σβορώνου, Βατανιακού, Σιδηροδρομικού Σταθμού, ΑΕ Ποντίων, 25ης Μαρτίου, Β ΔΑΚ.  2. Συντήρηση ηλεκτρομηχανολογικών εγκαταστάσεων του κολυμβητηρίου: 6.000€ (με ΦΠΑ) – συντήρηση ηλεκτρομηχανολογικών εγκαταστάσεων στη κολυμβητική δεξαμενή.  3. Σύμβαση διαβαθμικής συνεργασίας με την Κ.Π.Μ. Π.Ε. Πιερίας για την πράξη: "ΕΓΚΑΤΑΣΤΑΣΗ ΠΡΟΣΒΑΣΗΣ ΑΜΕΑ "SEATRAC" ΣΕ ΠΑΡΑΛΙΕΣ ΤΗΣ ΠΕ ΠΙΕΡΙΑΣ".  4. Τεχνικές μελέτες ανακαίνισης - διαμόρφωσης και αναβάθμισης του Κλειστού Γυμναστηρίου Τ9 Κατερίνης, το οποίο και έχει δημοπρατηθεί.  5. Υλοποίηση Προγραμματικής Σύμβασης μεταξύ του Δ.Κατερίνης και της Περιφέρειας Κεντρικής Μακεδονίας - Περιφερειακή Ενότητα Πιερίας για την εκτέλεση του έργου: "Διαμόρφωση Κ.Χ. στο Ο.Τ.365α της πολεοδομικής ενότητας Εθνικού Σταδίου του Δήμου.  6. Υλοποίηση Προγραμματικής Σύμβασης μεταξύ του Δ. Κατερίνης και της Περιφέρειας Κεντρικής Μακεδονίας - Περιφερειακή Ενότητα Πιερίας για την εκτέλεση του έργου: "Ασφαλτόστρωση αγροτικής οδοποιίας Δήμου Κατερίνης".  7. Υλοποίηση Προγραμματικής Σύμβασης μεταξύ του Δ.Κατερίνης και της Περιφέρειας Κεντρικής Μακεδονίας - Περιφερειακή Ενότητα Πιερίας για την εκτέλεση του έργου: "Ανάπλαση της πλατείας του οικισμού "Πέτρας (Λόκοβης)" της Κοινότητ.Φωτεινών.  8. Κατασκευή ταφικών τετραγώνων στο Β' Δημοτικό Κοιμητήριο Κατερίνης.  9. Εργασίες ανακαίνισης των ΚΕΠ στο πλαίσιο του Έργου του Υπουργείου Ψηφιακής Διακυβέρνησης "Εκσυγχρονισμός των ΚΕΠ".  10. «ΚΑΤΑΣΚΕΥΗ ΕΠΕΝΔΕΔΥΜΕΝΗΣ ΤΑΦΡΟΥ ΑΓΡΟΤΙΚΗΣ ΟΔΟΥ ΣΤΗ ΘΕΣΗ '' ΚΛΑΔΕΡΙ'' ΤΚ ΜΟΣΧΟΧΩΡΙΟΥ.  11. Κατασκευή υπόβασης απαραίτητη για την δημιουργία παιδικής χαράς στο ΚΔΑΠ ΑμεΑ 2.  12. Αναπλάσεις κοινόχρηστων χώρων του Δήμου Κατερίνης στα πλαίσια του έργου LIFE IP AdaptIn GR Α Φάση. (ΟΤ 140Β, επέκταση ενότητας Ευαγγελικών – Νέας Ζωής).  13. Ολοκληρώθηκαν οι εργασίες του έργου: «Προμήθεια και εγκατάσταση σύγχρονων ενεργειακών τεχνολογιών στο Δημοτικό Στάδιο Κατερίνης για την μετατροπή του σε σύγχρονο αθλητικό κέντρο με μηδενική ενεργειακή κατανάλωση». {Β ΔΑΚ}.  14. Ολοκληρώθηκε το έργο με τίτλο «Επισκευή και συντήρηση του υφιστάμενου καταφυγίου αδέσποτων ζώων συντροφιάς του Δήμου Κατερίνης» που χρηματοδοτήθηκε από το πρόγραμμα ΦΙΛΟΔΗΜΟΣ ΙΙ.  15. Ολοκληρώθηκαν με ίδια μέσα έργα αποκατάστασης – βελτίωσης οδικών υποδομών σε όλες τις Δ.Ε.  16. Επιτυχής υποβολή για την Ανέγερση Δημοτικού Σχολείου Κατερίνης στην Π.Ε. 'Επέκταση Σιδηροδρομικού Σταθμού' (Μετεγκατάσταση 8ου Δημοτικού Σχολείου).  17. Κακοκαιρία BORA: ολοκληρώθηκαν οι επείγουσες εργασίες προς την Δημοτική οδό από 13η Εθνική Οδό προς Λόφο – Ράχη και δόθηκε σε κυκλοφορία η γέφυρα του ρέματος Μαυρονερίου και όλης της οδού. Ανατέθηκε η σύνταξη μελέτης για την αποκατάσταση υδραυλικής διατομής του ρέματος. Καθώς και έγινε ανάθεση εκπόνησης μελέτης πλήρης αποκατάστασης υδραυλικής διατομής του ρέματος.  18. Τοποθετήθηκε η προσωρινή σήμανση για τους κυματοθραύστες στην Παραλία (για την ασφαλή διέλευση της ναυσιπλοιϊας).  ΕΡΓΑ ΠΟΥ ΒΡΙΣΚΟΝΤΑΙ ΣΕ ΕΞΕΛΙΞΗ:  1. Κατασκευή νέας αρδευτικής υδρογεώτρησης στην τοποθεσία "Μπρούσκλο" Τ.Κ. Λόφου Δ.Ε. Πέτρας –  2. Υλοποίηση Προγραμματικής Σύμβασης μεταξύ του Δ.Κατερίνης και της Περιφέρειας Κεντρικής Μακεδονίας - Περιφερειακή Ενότητα Πιερίας για την εκτέλεση του έργου: "Βελτίωση εγκαταστάσεων κτίσματος Κοινότητας Νέας Τραπεζούντας Δήμου Κατερίνης". (ρο συγκεκριμένο έργο θα ολοκληρωθεί εντός του μήνα).  3. Αστικές αναπλάσεις στην πολεοδομική ενότητα Κέντρου - Καπνικού Σταθμού του Δήμου Κατερίνης: α) Τμήμα οδού Θεσσαλονίκης από διασταύρωση με οδό Κασσάνδρου έως την οδό Μουσών β) η οδός Μαρίνου Αντύπα. – Έχει δημοπρατηθεί εντός του 2024 και συμβασιοποιήθηκε το 2025. Θα ξεκινήσουν άμεσα οι εργασίες από την οδό ΑΝΤΥΠΑ.  4. Κατασκευή ραμπών και χώρων υγιεινής για την πρόσβαση και εξυπηρέτηση ΑΜΕΑ σε σχολικές μονάδες του Δήμου Κατερίνης.  5. Εκπόνηση μελετών και υλοποίηση μέτρων και μέσων πυροπροστασίας στις Σχολικές μονάδες του Δήμου Κατερίνης.  6. Διαμόρφωση κλειστού Γυμναστηρίου Κατερίνης – Έχουν ολοκληρωθεί η Διαμόρφωση περιβάλλοντα χώρο, διαμόρφωση 1ος ορόφου, υποδομές για ΑΜΕΑ, υποδομές εξωτερικών WC ΑΜΕΑ. Εντός του έτους θα ολοκληρωθεί.  7. Προγραμματική Σύμβαση με την ΠΙΕΡΙΚΗ ΑΝΑΠΤΥΞΙΑΚΗ ΑΕ ΟΤΑ για το Υποέργο1: "Σύνταξη μελέτης ωρίμανσης για την κατασκευή διώροφου υπογείου χώρου σταθμευσης και ανάπλασης υπαίθριου χώρου άνωθεν αυτού" Αστική αναζωογόνηση στην Πλατεία Δημοκρατίας (Άξονας προτεραιότητας "Ποιότητά ζωής και εύρυθμη λειτουργία)  8. Προγραμματική Σύμβαση με την ΠΙΕΡΙΚΗ ΑΝΑΠΤΥΞΙΑΚΗ ΑΕ ΟΤΑ για το Υποέργο2 : " Σύνταξη μελέτης ωρίμανσης για την υλοποίηση έργων αστικής ανάπλασης σε τμήμα της Πολεοδομικής Ενότητας Σιδηροδρομικού Σταθμού Κατερίνης" Αστική αναζωογόνηση στην Πλατεία Δημοκρατίας (Άξονας προτεραιότητας "Ποιότητά ζωής και εύρυθμη λειτουργία)  9. Ενεργειακή αναβάθμιση δημαρχιακού μεγάρου Δήμου Κατερίνης (Πρόγραμμα "Κεντρική Μακεδονία 2021-2027") – Έχει εγκριθεί το ΣΕΑΚ τον 12-2024 και βρισκόμαστε στο τελικό στάδιο απεμπλοκής από την προηγούμενη σύμβαση όπου κηρύχθηκε έκπτωτος ο ανάδοχος προκειμένου να προβούμε άμεσα στην εκ νέου δημοπράτηση.  10. Συμπληρωματικά έργα προστασίας διαβρούμενων ακτών Τ.Κ. Παραλίας Δήμου Κατερίνης – βρισκόμαστε στο τελικό στάδιο απεμπλοκής από την προηγούμενη εργολαβία όπου έγινε η διάλυση της σύμβασης, ο Δήμος έχει προβεί ήδη μέσα στο 2024 στην ανάθεση και εκπόνηση όλων των αναγκαίων μελετών, εκδόθηκε η απόφαση τροποποίησης των περιβαλλοντικών όρων του έργου σύμφωνα με την οποία πρέπει εντός του 2025 να έχουμε υλοποιήσει 2 ελέγχους (βυθοκορημάτων και αποτυπώματος ενεργού άνρθακα) προκειμένου να επαναδημοπρατηθεί το έργο.  11. Κατασκευή και τοποθέτηση στεγάστρων εισόδου και εξωτερικών χώρων στο Ειδικό Δημοτικό Σχολείο Κατερίνης – κατά τη σύνταξη μελέτης διαπιστώθηκε η ανάγκη αναμόρφωσης του προϋπολογισμού. Βρισκόμαστε στη διαδικασία της αναμόρφωσης.  12. Συντήρηση - επισκευή των παιδικών χαρών Δήμου Κατερίνης θα ξεκινήσει μέσα στο 2025.  13. Οι ζημιές που προκλήθηκαν από την θεομηνία με τον κωδικό όνομα «ΑΡΙΕΛ» και οι οποίες χρηματοδοτήθηκαν από το ΥΠΕΣ, έχουν στο σύνολο τους σχεδόν ολοκληρωθεί, εκτός του Υποέργου που αφορά τον παραλιακό δρόμο Δ.Ε. Κορινού, το οποίο θα ολοκληρωθεί μετά το πέρας της θερινής περιόδου.  14. «Εργασίες συντήρησης αστικού εξοπλισμού και κοινοχρήστων χώρων Δήμου Κατερίνης», έγιναν παρεμβάσεις σε πεζοδρόμια και κοινόχρηστους χώρους, ενδεικτικά αναφέρεται στην οδό Μ. Αλεξάνδρου, πλατεία στο Π. Κεραμίδι και εντός του μήνα θα ολοκληρωθούν και στην οδό Βαλαωρίτου.  15. Μετά από έντονα καιρικά φαινόμενα 2024 το Υπουργείο Εσωτερικών έβγαλε 2 προσκλήσεις για αποκατάσταση ζημιών όπου η Τεχνική Υπηρεσία ανταποκρίθηκε άμεσα για την εκπόνηση μελετών και την υποβολή των προτάσεων. Συντάσσοντας συνολικά 7 μελέτες συνολικού προϋπολογισμού 500.000€.  16. Δράσεις για υποδομές που χρήζουν αντισεισμικής προστασίας, έγινε η ανάθεση για τον πρωτοβάθμιο προσεισμικό έλεγχο των σχολικών μονάδων του Δήμου στα πλαίσια του προγράμματος ΑΝΤΩΝΗΣ ΤΡΙΤΣΗΣ (ΑΤ11).  18. «Κατασκευή - Βελτίωση της Οδού Μ. Μηλιάς - Καρυών της Δ.Ε Πέτρας του Δήμου Κατερίνης» έχουν ολοκληρωθεί όλα τα έργα υποδομής και μένει η κατασκευή της οδοστρωσίας και η παράδοση του έργου στο Δήμο.  19. Ολοκληρώθηκε η κύρια σύμβαση του έργου «Ανέγερση Θεάτρου και χώρου Πολιτιστικών δραστηριοτήτων στο Δήμο Κατερίνης», η οποία χρηματοδοτείται από το πρόγραμμα ΠΔΕ και αναμένεται να έχουν ολοκληρωθεί όλες οι λοιπές εργασίες και να παραδοθεί στον Δήμο (προς χρήση) έως τον Σεπτέμβριο 2025.  20. Ολοκληρώθηκε περίπου το 70% της διαμόρφωσης των πεζοδρομίων του έργου: Αναπλάσεις υφιστάμενων οδών με έργα υποδομής στις επεκτάσεις των πολεοδομικών ενοτήτων της Τ.Κ. Κατερίνης (Εθνικού Σταδίου – Ευαγγελικών – Βατάν – Καπνικού Σταθμού – Σιδηροδρομικού Σταθμού) και εντός του έτους αναμένεται να γίνουν όλες οι προβλεπόμενες ασφαλτοστρώσεις.  21. Συνεχίζονται σύμφωνα με το εγκεκριμένο χρονοδιάγραμμα οι εργασίες για το έργο με τίτλο: Αναπλάσεις κοινοχρήστων χώρων πόλεως Κατερίνης για την δημιουργία δικτύου αστικού πρασίνου, το οποίο χρηματοδοτείται από το Ταμείο Ανάκαμψης και ΠΔΕ (Όλυμπος).  22. Ολοκληρώθηκε το 80% του φυσικού αντικειμένου και το 50% του οικονομικού αντικειμένου του έργου με τίτλο: Βελτίωση οδικών υποδομών αγροτικής οδοποιίας Δήμου Κατερίνης (αντικατάσταση υφιστάμενων και κατασκευή νέων μικρών τεχνικών) – πρόγραμμα ΤΡΙΤΣΗΣ. Βελτίωση γεωμετρικών χαρακτηριστικών και οδοστρώματος του Δήμου Κατερίνης, πληρώθηκε ένα 30%, και ολοκληρώθηκε το 70 % του φυσικού αντικειμένου.  23. 10ο Δημοτικό και 3ο Γυμνάσιο – Λύκειο: Ολοκληρώθηκαν οι οικοδομικές εργασίες για την αίθουσα πολλαπλών χρήσεων και αναμένεται σύντομα να ολοκληρωθούν οι Η/Μ εργασίες και να παραδοθεί το έργο πριν την έναρξη της σχολικής περιόδου.  ΤΜΗΜΑ ΗΛΕΚΤΡΟΦΩΤΙΣΜΟΥ  Υπό την εποπτεία του εντεταλμένου συμβούλου ηλεκτροφωτισμού κ. Κωνσταντίνου Τσουκάνη και σε συνεργασία με τα συνεργεία ηλεκτρολόγων του Δήμου, το Τμήμα Ηλεκτροφωτισμού υλοποίησε ένα εκτεταμένο πρόγραμμα παρεμβάσεων, με στόχο τη βελτίωση και ενεργειακή αναβάθμιση του δημοτικού φωτισμού.  1. Εργασίες αντικατάστασης και συντήρησης φωτιστικών σωμάτων  Πραγματοποιήθηκε ευρεία αντικατάσταση λαμπτήρων σε όλη την επικράτεια του Δήμου (πόλη και τοπικές κοινότητες), συμπεριλαμβανομένων φωτιστικών σε κολώνες ΔΕΗ, πλατείες και δημοτικούς οδούς. Συγκεκριμένα:   * Αντικατάσταση 3.500 λαμπτήρων 30W σε κολώνες ΔΕΗ. * Αντικατάσταση 1.250 λαμπτήρων 18W σε χαμηλά φωτιστικά πάρκων και κοινόχρηστων χώρων. * Αντικατάσταση 110 φωτιστικών σωμάτων (50W LED) σε ξύλινες κολώνες ΔΕΗ. * Αντικατάσταση 201 φωτιστικών (100W LED) σε θέσεις όπου υπήρχαν παλαιά σώματα κεραμικού καυστήρα ή νατρίου ισχύος 150W–250W.   2. Επεμβάσεις σε δίκτυα φωτισμού και ειδικές παρεμβάσεις   * Επίλυση βλαβών και βραχυκυκλωμάτων σε κεντρικές οδούς και πλατείες (π.χ. οδός 7ης Μεραρχίας). * Σημαντική παρέμβαση στην υπογειοποίηση του Σιδηροδρομικού Σταθμού: * Αντικαταστάθηκαν 48 παλαιοί προβολείς 400W με σύγχρονους προβολείς LED 280W, επιτυγχάνοντας βελτιωμένο φωτισμό και ενίσχυση της οδικής ασφάλειας. * Αντικατάσταση 70 μέτρων καλωδίωσης λόγω σοβαρής βλάβης στο κεντρικό κύκλωμα τροφοδοσίας.   3. Συντήρηση σχολικών μονάδων  Παρεμβάσεις σε βρεφονηπιακούς σταθμούς, νηπιαγωγεία, δημοτικά, γυμνάσια και λύκεια:  Αντικατάσταση λαμπτήρων και φωτιστικών σωμάτων σε αίθουσες, διαδρόμους και αύλειους χώρους με LED τεχνολογίας.  Αντιμετώπιση προβλημάτων ηλεκτροδότησης (βραχυκυκλώματα), εξασφαλίζοντας την απρόσκοπτη λειτουργία των σχολικών υποδομών.  4. Διαχείριση αιτημάτων πολιτών μέσω της πλατφόρμας Novoville  Ηλεκτρονική παρακολούθηση και διαχείριση αιτημάτων πολιτών για βλάβες και αντικαταστάσεις δημοτικού φωτισμού μέσω της εφαρμογής Novoville. Το ποσοστό διεκπεραίωσης των αιτημάτων των πολιτών έως σήμερα είναι στο 85%, γεγονός που αποτυπώνει την επιχειρησιακή ετοιμότητα και την αποτελεσματικότητα του Τμήματος. | | | | | |
|  |  |  | |  |  |
| στοχοι που επιτευχθηκαν  Αξιοποίηση και Διάσωση Χρηματοδοτήσεων για Υποδομές με Προτεραιότητα στα Εγκαταλελειμμένα Έργα  Ενίσχυση της Ασφάλειας και της Λειτουργικότητας των Σχολικών Υποδομών |  | συνεργασιεσ - συμπραξεις  Στενή συνεργασία με το γραφείο του Δημάρχου, με τις Σχολικές Επιτροπές και τις υπόλοιπες αντιδημαρχίες | |  | αναπτυξη  Αναβάθμιση κρίσιμων δημόσιων υποδομών |

|  |  |
| --- | --- |
|  |  |
| επομενοι στοχοι Με βάση τον προγραμματισμό της Δημοτικής Αρχής ακολουθείται μια σταθερή στρατηγική με έμφαση στη βιώσιμη αστική ανάπτυξη, την αξιοποίηση ευρωπαϊκών και εθνικών χρηματοδοτικών εργαλείων, την ενίσχυση της κοινωνικής συνοχής, αλλά και τη διεθνή δικτύωση του Δήμου. Το πλάνο επόμενων κινήσεων για το 2025 θα διαρθρωθεί σε τέσσερις βασικούς άξονες: | |
|  | |
| Στόχος μας η βιώσιμη αστική ανάπτυξη, η αξιοποίηση ευρωπαϊκών και εθνικών χρηματοδοτικών εργαλείων, η ενίσχυση της κοινωνικής συνοχής, αλλά και η διεθνής δικτύωση του Δήμου | |
|  | |
| Πρωτος Αξονας: ΕΡΓα   * Ολοκλήρωση των έργων που καρκινοβατούσαν επί έτη. Έναρξη εργασιών έργων όπως αυτό της προστασίας των Διαβρούμενων Ακτών, την ενεργειακή αναβάθμιση του Δημαρχείου, τις ενεργειακές αναβαθμίσεις και τις ανακαινίσεις των σχολείων, τις αναπλάσεις της περιοχής του Σιδηροδρομικού Σταθμού, της Πλατείας Ελευθερίας και του Κεντρικού Πεζόδρομου με ταυτόχρονη παρακολούθηση και διασφάλιση χρονοδιαγραμμάτων. * Παράλληλα θα γίνεται εντοπισμός νέων προσκλήσεων ΕΣΠΑ και Ταμείου Ανάκαμψης για παρεμβάσεις σε αστική κινητικότητα, ψηφιακό μετασχηματισμό του Δήμου, ενεργειακή αναβάθμιση δημοτικών κτηρίων και αναβάθμιση σχολικών υποδομών. * Προώθηση μελετών ωρίμανσης για έργα που μπορούν να ενταχθούν στα νέα προγράμματα 2021-2027.   Δευτερος αξονας: Εμβάθυνση της κοινωνικής και πολιτιστικής πολιτικής   * Ενίσχυση και αναβάθμιση των υπηρεσιών Προσχολικής Αγωγής, Δημιουργικής Απασχόλησης και ΚΑΠΗ, με αιτήσεις χρηματοδότησης για υποδομές, εξοπλισμό και νέο προσωπικό. * Διαμόρφωση σύγχρονων λύσεων με βάση τις καλές πρακτικές από διεθνή δίκτυα που συμμετέχει ο Δήμος μας και αναζήτηση χρηματοδότησης από Ευρωπαϊκές Πηγές. * Διοργάνωση εκδηλώσεων, με αξιοποίηση της εμπειρίας από τα ευρωπαϊκά δίκτυα και προβολή της πολιτιστικής ταυτότητας της περιοχής.   Τριτος αξονας: Ψηφιακός και οργανωτικός μετασχηματισμός   * Ολοκλήρωση και εφαρμογή του ενός σύγχρονου Οργανισμού Εσωτερικής Υπηρεσίας (ΟΕΥ) ώστε να ενισχυθεί η λειτουργικότητα και αποδοτικότητα των υπηρεσιών. * Ψηφιοποίηση διαδικασιών και υπηρεσιών προς τον πολίτη με την αξιοποίηση των χρηματοδοτήσεων ψηφιακού μετασχηματισμού των ΟΤΑ, που παραλίγο να χαθούν από αμέλειες της προηγούμενης διοίκησης. * Εκπαίδευση και ενδυνάμωση του ανθρώπινου δυναμικού μέσω επιμορφωτικών προγραμμάτων σε συνεργασία με το ΥΠΕΣ και ευρωπαϊκά εργαλεία.   ΤεταΡΤΟΣ αξονας: Ενίσχυση της εξωστρέφειας και της στρατηγικής συνεργασιών   * Ενεργή συμμετοχή στα θεματικά δίκτυα NEB και ICLEI, με στόχο τη διεκδίκηση ρόλου-pilot σε ευρωπαϊκές πρωτοβουλίες για πράσινες δημόσιες συμβάσεις, κοινωνική καινοτομία ή ανθεκτικότητα στις κλιματικές αλλαγές. * Ανάπτυξη στρατηγικής διεθνούς συνεργασίας με πόλεις-πρότυπα μέσω αδελφοποιήσεων, ανταλλαγών καλών πρακτικών και συμμετοχής σε Horizon και Interreg προτάσεις. * Συνεχής παρακολούθηση του προγραμματισμού της Περιφέρειας Κεντρικής Μακεδονίας για να εντοπίζονται ευκαιρίες που αφορούν τοπικά έργα και κοινωνικές πολιτικές.   Αυτό το πλάνο συνδυάζει ρεαλιστικούς στόχους με βάση την υπάρχουσα ωριμότητα του Δήμου Κατερίνης και τις προοπτικές του στο νέο προγραμματικό πλαίσιο 2021-2027, ενισχύοντας τον ρόλο του ως έναν σύγχρονο, ευρωπαϊκό και κοινωνικά ευαίσθητο δήμο. | |
| A close-up of a road with arrows | |

|  |  |
| --- | --- |
|  |  |
| πλανο Βιωσιμότητας Δήμου Κατερίνης Βιώσιμη Αστική Ανάπλαση & Πράσινες Υποδομές   * Ολοκλήρωση και επέκταση των αναπλάσεων με βάση τις αρχές του New European Bauhaus (αισθητική, βιωσιμότητα, κοινωνική ένταξη). * Έμφαση στην ελεγχόμενη στάθμευση στο κέντρο της πόλης και διαμόρφωση δρόμων ήπιας κυκλοφορίας στις γειτονιές μέσω κυκλοφοριακής μελέτης. * Αξιοποίηση των ανενεργών δημοτικών ακινήτων στις Κοινότητες με περιβαλλοντικό και κοινωνικό χαρακτήρα.   Κλιματική Προσαρμογή και Ενέργεια   * Ενεργειακή αναβάθμιση δημοτικών κτηρίων και σχολείων μέσω Εθνικών και Ευρωπαϊκών χρηματοδοτικών εργαλείων. * Επέκταση δημοτικού φωτισμού με LED και υλοποίηση συστήματος έξυπνης διαχείρισης ενέργειας. * Δημιουργία Τοπικού Σχεδίου για την Κλιματική Ουδετερότητα σε συνεργασία με τον ιδιωτικό τομέα. * Υποστήριξη ενεργειακών κοινοτήτων με συμμετοχή του Δήμου και της ΔΕΥΑΚ.   Κυκλική Οικονομία & Διαχείριση Απορριμμάτων   * Ενίσχυση της Ανακύκλωσης και Επαναχρησιμοποίησης. * Προώθηση κομποστοποίησης αρχικά στα σχολεία και στη συνέχεια στα νοικοκυριά. * Ανάπτυξη συστήματος διαλογής στην πηγή με «έξυπνους κάδους».   Βιώσιμη Κοινωνική Πολιτική & Κοινότητες   * Ενίσχυση των ΚΑΠΗ και των δομών κοινωνικής φροντίδας με βάση την αρχή της "αειφόρου γήρανσης". * Ενθάρρυνση της Κοινωνικής Καινοτομίας για ενίσχυση συμμετοχικών δράσεων. * Συμμετοχή σε προγράμματα ένταξης ευάλωτων ομάδων.   Βιώσιμη Κινητικότητα & Ψηφιακή Μετάβαση   * Επέκταση του δικτύου ποδηλατοδρόμων και σύνδεση με γειτονιές – ασφάλεια και φιλικότητα για ΑμεΑ. * Ανάπτυξη “Green Mobility Stations” (σταθμοί κοινόχρηστων ηλεκτρικών ποδηλάτων). * Έμφαση στις Ψηφιακές διαβουλεύσεις και ενημέρωση των πολιτών για τα οικονομικά του Δήμου, με χρήση εργαλείων ανοιχτών δεδομένων και εφαρμογών. * Ενημέρωση πολιτών σχετικά με την ποιότητα του αέρα μέσω του δικτύου αισθητήρων του Δήμου.   Μέσα στο Έτος 2025 θα έχουν ολοκληρωθεί το Σχέδιο Κλιματικής Ουδετερότητας του Δήμου, οι Μελέτες Ενεργειακής Αναβάθμισης των Σχολείων η Μελέτη της Ανάπλασης του Κέντρου της Πόλεως, η κυκλοφοριακή μελέτη της Πόλης της Κατερίνης και της Παραλίας, θα παραδοθούν σε λειτουργία τα νέα συστήματα βυθιζόμενων κάδων. Θα έχουν δημοπρατηθεί τα έργα της ενεργειακής αναβάθμισης του Δημαρχείου και της Προστασίας των Διαβρούμενων ακτών ενώ θα έχουν υλοποιηθεί οι πρώτες ανακαινίσεις σχολείων μέσω του προγράμματος «Μαρίεττα Γιαννάκου».  Ταυτόχρονα θα ξεκινήσουν οι διαδικασίες για την εφαρμογή της ελεγχόμενης στάθμευσης, θα επεκταθεί η χρήση των καφέ κάδων, θα επεκταθεί η αλλαγή των λαμπτήρων οδοφωτισμού με λαμπτήρες τύπου LED (ήδη πάνω από 70% του δικτύου οδοφωτισμού χρησιμοποιεί λαμπτήρες τύπου LED) και θα ξεκινήσει η λειτουργία των σταθμών κοινόχρηστων ηλεκτρικών ποδηλάτων. | |
|  | |
| |  |  | | --- | --- | | ΠΕΡΙΕΧΟΜΕΝΑ | Σελ. | | 1. ΟΙΚΟΝΟΜΙΚΟΣ ΑΠΟΛΟΓΙΣΜΟΣ | 3 | | 1. ΑΠΟΛΟΓΙΣΜΟΣ ΔΙΟΙΚΗΣΗΣ | 5 | | * 1. ΥΠΗΡΕΣΙΕΣ ΠΟΥ ΥΠΑΓΟΝΤΑΙ ΣΤΟΝ ΔΗΜΑΡΧΟ | 5 | | * 1. ΑΝΤΙΔΗΜΑΡΧΙΑ Τοπικής Οικονομικής Ανάπτυξης | 7 | | * 1. ΑΝΤΙΔΗΜΑΡΧΙΑ Υπηρεσιών Προσχολικής Αγωγής και Δημιουργικής Απασχόλησης | 9 | | * 1. ΑΝΤΙΔΗΜΑΡΧΙΑ Πολιτισμού και Τουρισμού | 11 | | * 1. ΑΝΤΙΔΗΜΑΡΧΙΑ Υπηρεσίας Δόμησης | 13 | | * 1. ΑΝΤΙΔΗΜΑΡΧΙΑ Κοινωνικησ Προστασιασ | 15 | | * 1. ΑΝΤΙΔΗΜΑΡΧΕΙΑ Παιδείας, Αθλητισμού και Δημοτικού Ωδείου | 17 | | * 1. ΑΝΤΙΔΗΜΑΡΧΙΑ Διοικητικών Υπηρεσιών | 19 | | * 1. ΑΝΤΙΔΗΜΑΡΧΙΑ Kοινοτήτων | 22 | | * 1. ΑΝΤΙΔΗΜΑΡΧΙΑ Τεχνικών Υπηρεσιών | 23 | | * 1. ΑΝΤΙΔΗΜΑΡΧΙΑ Καθαριότητας | 27 | | * 1. ΑΝΤΙΔΗΜΑΡΧΙΑ Πρασινου | 28 | | 1. ΕΦΑΡΜΟΓΗ ΠΡΟΓΡΑΜΜΑΤΟΣ ΔΗΜΟΤΙΚΗΣ ΑΡΧΗΣ | 29 | | |

|  |
| --- |
| Για τη σύνταξη αυτής της έκθεσης απολογισμού συνεργάστηκαν όλες οι αντιδημαρχίες και όλα τα αυτοτελή τμήματα του Δήμου Κατερίνης. Τα στοιχεία που θα αναφέρονται είναι ποσοτικά και ποιοτικά, από πηγές που δεν χωρούν διάψευση (Υπουργείο Εσωτερικών, Διεύθυνση Οικονομικών Υπηρεσιών του Δήμου Κατερίνης, Διαύγεια, υπηρεσιακές αναφορές, αλληλογραφία με υπουργεία) και θα είναι διαθέσιμα σε κάθε ενδιαφερόμενο.  Την επίβλεψη της συγκέντρωσης των δεδομένων καθώς και της σύνταξης αυτής της έκθεσης την είχε το Ιδιαίτερο Γραφείο του Δημάρχου. |